Οι Κύριοι Λόγοι που Καθυστερούν και Κολλάνε τα Windows | PCsteps.gr\nΑρχική / Software / Λειτουργικά Συστήματα / Windows / Οι Κύριοι Λόγοι που Καθυστερούν και Κολλάνε τα Windows\n11/09/2017 Συγγραφέας: Άκης Τίγκας 67\n(Ψήφοι: 22. Βαθμολογία: 5,00 στα 5)\nΌλοι γνωρίζουμε ότι τα Windows PC με την πάροδο του χρόνου εμφανίζουν προβλήματα και καθυστερήσεις. Παρότι το νεότερο λειτουργικό της Microsoft είναι πολύ πιο σταθερό από τους προκατόχους, σίγουρα δεν είναι τέλειο. Δείτε ποιοι είναι οι βασικότεροι λόγοι που κολλάνε τα Windows, και πώς μπορούμε να περιορίσουμε στο μέγιστο δυνατό αυτά τα σφάλματα.\nΈλεγχος για λύσεις\nΑνάλυση μηνύματος της μπλε οθόνης\nΟι βασικότεροι λόγοι που κολλάνε τα Windows\nΥπάρχει διένεξη υλικού\nΟ σκληρός δίσκος έχει πρόβλημα\nΕίναι ανεπαρκής η μνήμη RAM\nΥπάρχει κακόβουλο λογισμικό\nΛανθασμένα προγράμματα οδήγησης\nΕίναι κατεστραμμένο το μητρώο\nΥψηλές θερμοκρασίες στο PC\nΔεν κολλάνε τα Windows αλλά κολλάει η αναζήτηση\nΑπενεργοποίηση του Search UI.exe\nΑναδόμηση του ευρετηρίου αναζήτησης\nΣε εσάς κολλάνε τα Windows?\nΘα ξεκινήσουμε αρχικά με δυο ενσωματωμένα εργαλεία των Windows, και με ένα τρίτο διαγνωστικό πρόγραμμα, που θα μας βοηθήσουν να δούμε ποιοι μπορεί να είναι οι άγνωστοι λόγοι που καθυστερούν και κολλάνε τα Windows.\nΣτη συνέχεια θα επεκταθούμε στους βασικότερους γνωστούς λόγους, και τι πρέπει να κάνουμε για να αντιμετωπίσουμε τα σφάλματα.\nΗ εποπτεία αξιοπιστίας είναι μία ενσωματωμένη διαγνωστική λειτουργία στα Windows. Μας παρέχει με φιλικό και εύκολο τρόπο τα κρίσιμα σφάλματα του συστήματος και των εφαρμογών, που ευθύνονται για το "Blue Screen Of Death” (BSOD), τη γνωστή μπλε οθόνη στα Windows.\nΕνδέχεται οι περισσότεροι από εμάς να μην γνωρίζουμε την εποπτεία αξιοπιστίας, παρότι βρίσκεται στο λειτουργικό από την εποχή των Windows Vista. Έκτοτε, είναι παρούσα σε όλες τις σύγχρονες εκδόσεις των Windows.\nΤο μόνο που έχουμε να κάνουμε σε αυτήν την περίπτωση, είναι να πατήσουμε το εικονίδιο της αναζήτησης κάτω αριστερά, και να πληκτρολογήσουμε “αξιοπιστία”. Στη συνέχεια κάνουμε κλικ πάνω στην προβολή ιστορικού αξιοπιστίας.\nΤο παράθυρο της εποπτείας αξιοπιστίας είναι διαρρυθμισμένο με ημερομηνίες σε στήλες, που αντιπροσωπεύουν τις πιο πρόσφατες ημέρες.\nΜπορούμε να δούμε το ιστορικό γεγονότων για τις τελευταίες εβδομάδες ή να μεταβούμε απευθείας στην ημερήσια προβολή. Πατώντας σε κάθε στήλη ξεχωριστά, θα μας εμφανίζονται τα συμβάντα που έχουν καταγραφεί τη συγκεκριμένη ημέρα.\nΌταν κολλάνε τα Windows, η εποπτεία αξιοπιστίας καταγράφει τον λόγο που το προκάλεσε, απεικονίζοντας την αστοχία με ένα "X" μέσα σε κόκκινο κύκλο, όπως παρατηρούμε στις φωτογραφίες.\nΑν κάνουμε κλικ στη στήλη εκείνης της ημέρας, στο κάτω μέρος της καρτέλας θα δούμε τα κρίσιμα συμβάντα μαζί με περισσότερες πληροφορίες.\nΤα κρίσιμα συμβάντα είναι συνήθως αυτά που θα μας βοηθήσουν να ανακαλύψουμε γιατί κολλάνε τα Windows. Μπορούμε να διαπιστώσουμε έναν προς έναν τους ενόχους που δημιουργούν τα προβλήματα στο λειτουργικό σύστημα.\nΓια παράδειγμα, στο ιστορικό της αξιοπιστίας εμείς διαπιστώσαμε ότι ένα αρχείο ονόματι “mcupdate.exe” ήταν ο βασικός λόγος που τα Windows εμφάνιζαν συνεχή προβλήματα.\nΣε αυτήν την περίπτωση, πρέπει να κάνουμε διπλό κλικ πάνω στην ελαττωματική εφαρμογή, και θα μας εμφανιστούν περισσότερες πληροφορίες.\nΑπό εκεί και μετά, η επόμενη κίνηση που πρέπει να κάνουμε είναι να ελέγξουμε αν υπάρχει λύση σε αυτό το συγκεκριμένο πρόβλημα, πατώντας τη σχετική ένδειξη που παρατηρούμε παρακάτω.\nΩστόσο, αυτό το χαρακτηριστικό δεν είναι πολύ χρήσιμο, και σπάνια θα βρίσκει πραγματικές λύσεις.\nΣτην καλύτερη περίπτωση μπορεί να μας συμβουλεύσει να εγκαταστήσουμε ενημερωμένα προγράμματα οδήγησης υλικού. Με άλλα λόγια, μας υποχρέωσε.\nΠαρ' όλα αυτά, μπορούμε να καταργήσουμε την εφαρμογή που ευθύνεται για τα σφάλματα, και να παρακολουθούμε αν διορθώθηκε το πρόβλημα.\nΑν πρόκειται για άγνωστο αρχείο όπως το “mcupdate.exe” της δοκιμής μας, μπορούμε να κάνουμε μία σχετική έρευνα στο ίντερνετ. Εμείς διαπιστώσαμε ότι επρόκειτο για τον WΜC που είχε ξεχαστεί από την προηγούμενη έκδοση των Windows.\nΤον είχαμε για τις ανάγκες ενός οδηγού, αλλά το πρόγραμμα δεν τρέχει πλέον με την αναβάθμιση του λειτουργικού, προκαλούσε διένεξη, και αμέσως σπεύσαμε να το καταργήσουμε.\nΟι υπηρεσίες του λειτουργικού της Microsoft μπορούν να μας δείξουν αρκετές από τις αιτίες που κολλάνε τα Windows. Λειτουργούν στο ίδιο μήκος κύματος με την εποπτεία αξιοπιστίας, αλλά το κάνουν με πιο αναλυτικό και ενδελεχή τρόπο.\nΩστόσο, απαιτούνται περισσότερες ενέργειες για να αποκτήσουμε πρόσβαση στον έλεγχο. Ίσως δεν είναι η ιδανικότερη λύση για τους απλούς χρήστες.\nΓια να ξεκινήσουμε τον έλεγχο, θα πρέπει να χρησιμοποιήσουμε το πρόγραμμα προβολής συμβάντων μέσα από το λειτουργικό της Microsoft.\nΚάνουμε δεξί κλικ στην έναρξη των Windows 10 ή στο αντίστοιχο κουμπί των Windows 8.1, και επιλέγουμε "Πρόγραμμα προβολής συμβάντων" (Event Viewer στα Αγγλικά Windows).\nΣτα Windows 7 αρκεί να αναζητήσουμε το "προβολή συμβάντων".\nΣτην καρτέλα που θα ανοίξει, ακολουθούμε τη διαδρομή "Αρχεία καταγραφής εφαρμογών και υπηρεσιών" (Applications and Services Logs) ➜ Microsoft ➜ Windows.\nΜέσα στον φάκελο των Windows, που διαθέτει αρκετούς υποφακέλους, βρίσκουμε και ανοίγουμε το Diagnostics-Performance.\nΣτην καρτέλα που θα ανοίξει, πληκτρολογούμε τον αριθμό "203" στο πεδίο που περιέχει την ένδειξη <Όλα τα αναγνωριστικά συμβάντων>, και πατάμε "OK".\nΑυτή η τιμή θα φιλτράρει το μητρώο, και στην νέα καρτέλα που ανοίγει, θα μας δείξει με κίτρινο και κόκκινο θαυμαστικό τις αιτίες που είτε κολλάνε τα Windows, είτε επιβραδύνουν το λειτουργικό.\nΕπιλέγοντας αυτά τα σφάλματα ένα προς ένα, στο πεδίο "Γενικά" (General) θα δούμε το όνομα της υπηρεσίας που προκαλεί τα προβλήματα.\nΓια να είμαστε απόλυτα βέβαιοι, μπορούμε να κάνουμε αναζήτηση στο διαδίκτυο για το όνομα οποιουδήποτε αρχείου βλέπουμε αλλά δεν ξέρουμε τι είναι. Έτσι θα διαπιστώσουμε αν μας χρειάζεται, και αν μπορούμε να το απεγκαταστήσουμε με ασφάλεια.\nΩστόσο, ορισμένες υπηρεσίες, παρότι έχουν το κόκκινο θαυμαστικό του σφάλματος, ανήκουν στο λειτουργικό των Windows. Σε αυτήν την περίπτωση δεν μπορούμε να κάνουμε απολύτως τίποτα.\nΌταν κολλάνε τα Windows, ταυτόχρονα αποθηκεύουν τα αρχεία μνήμης τοπικά. Σε αυτά τα αποθηκευμένα αρχεία μπορούμε να βρούμε χρήσιμες πληροφορίες για την αντιμετώπιση αυτών των σφαλμάτων.\nΟ καλύτερος τρόπος για να αποκτήσουμε πρόσβαση και να εξετάσουμε τους λόγους πού κολλάνε τα Windows, είναι το δωρεάν βοηθητικό πρόγραμμα BlueScreenView της NirSoft.\nΤο BlueScreenView εμφανίζει μια αναλυτική λίστα των αποθηκευμένων αρχείων με τα σφάλματα των Windows. Έτσι, μπορούμε να επιλέξουμε οποιοδήποτε αρχείο για να δούμε τις πληροφορίες που περιέχει.\nΠιο συγκεκριμένα, οι στήλες “Bug Check String” and “Bug Check Code" είναι οι πιο χρήσιμες. Περιγράφουν το ίδιο μήνυμα που εμφανίζεται στην οθόνη μας όταν κολλάνε τα Windows.\nΗ χρησιμότητα του προγράμματος επεκτείνεται κι άλλο. Μπορούμε στη συνέχεια με αυτοματοποιημένο τρόπο να ερευνήσουμε στο Google τι ακριβώς σημαίνει αυτό το σφάλμα, και από πού προέρχεται.\nΕπιπλέον, το πρόγραμμά μας δίνει τη δυνατότητα να εντοπίσουμε αν ευθύνεται κάποιο συγκεκριμένο πρόγραμμα οδήγησης.\nΤο χρήσιμο δωρεάν εργαλείο μπορεί να εμφανιστεί και σε ελληνικό περιβάλλον, αρκεί να κατεβάσουμε το σχετικό αρχείο της ελληνικής γλώσσας.\nΕάν το λειτουργικό κόλλησε μία-δυο φορές, αυτό δεν σημαίνει ότι υπάρχει κάποιο σοβαρό πρόβλημα. Άλλωστε ποιος είναι τέλειος για να είναι και τα Windows?\nΩστόσο, αν κολλάνε τα Windows συχνότερα, πολλοί από εμάς σπεύδουμε αμέσως σε format, ή οδηγούμαστε σε κάποιο κατάστημα service για να μας το κάνουν οι ειδικοί.\nΌμως, το Windows PC μπορεί να έχει πρόβλημα υλικού και να μην μπορούμε να κάνουμε τίποτα περισσότερο από την αντικατάσταση του hardware. Σε αυτήν την περίπτωση, ούτε το format θα μας βοηθήσει.\nΈτσι λοιπόν, πριν προχωρήσουμε στα έξοδα και την χρονοβόρα διαδικασία του format, ιδίως αν δεν είμαστε σε θέση να το κάνουμε εμείς, είναι καλή ιδέα να ελέγξουμε περαιτέρω το λειτουργικό και το PC.\nΔεν έχουμε παρά να ερευνήσουμε αν οποιοδήποτε από τα παρακάτω ζητήματα είναι η αιτία που κολλάνε τα Windows.\nΈνας από τους βασικότερους λόγους των προβλημάτων είναι η διένεξη των υποσυστημάτων του υπολογιστή. Η κάθε μονάδα επικοινωνεί με τις άλλες μέσω ενός καναλιού αίτησης (IRQ). Αυτός ο αριθμός είναι μοναδικός για κάθε υποσύστημα.\nΓια παράδειγμα, ένας εκτυπωτής συνήθως συνδέεται εσωτερικά στο IRQ 7 και το πληκτρολόγιο χρησιμοποιεί συνήθως το IRQ 1.\nΌταν υπάρχουν πολλές μονάδες, ή όταν δεν έχουν εγκατασταθεί σωστά, δύο από αυτές μπορεί να καταλήξουν να μοιράζονται το ίδιο IRQ. Αυτό έχει ως αποτέλεσμα πολλές φορές να καθυστερούν ή να κολλάνε τα Windows.\nΓια να δούμε αν υπάρχει τέτοιου είδους διένεξη, δεν έχουμε παρά να ανοίξουμε τη διαχείριση των συσκευών μέσα από τα Windows. Η διαδρομή στα Windows 10 είναι "Ρυθμίσεις➜ Σύστημα ➜ Πληροφορίες ➜ Διαχείριση συσκευών".\nΑν παρατηρήσουμε κάποιο θαυμαστικό, είναι βέβαιο ότι η συγκεκριμένη μονάδα παρουσιάζει πρόβλημα, ωστόσο, όχι κατ' ανάγκη με το IRQ. Μπορεί να υπάρχει βλάβη στη μονάδα.\nΣε αυτήν την περίπτωση, ο καλύτερος τρόπος είναι να καταργήσουμε την εγκατάσταση της συσκευής και να δούμε αν το πρόβλημα παραμένει. Αυτό θα μας βοηθήσει να διαγνώσουμε το πρόβλημα.\nΕάν η συσκευή είναι κάρτα ήχου ή κάρτα δικτύου ξεχωριστή από την ενσωματωμένη μητρικής, μπορούμε να λύσουμε τη διένεξη μετακινώντας τα σε διαφορετική υποδοχή PCI ή PCI Express.\nΜπορούμε επίσης να δούμε αν όλα τα υποσυστήματα του PC μας είναι σε καλή κατάσταση, με τη χρήση κάποιων benchmark.\nΑν έχουμε παραδοσιακό μηχανικό σκληρό δίσκο, οι πιθανότητες να ευθύνεται για το ότι κολλάνε τα Windows είναι πολύ περισσότερες από ό,τι σε έναν SSD.\nΟι περισσότεροι μηχανικοί δίσκοι εγγράφουν τα δεδομένα σε μαγνητικές πλάκες. Όμως οι πολλαπλές εγγραφές προκαλούν αναπόφευκτα φθορά. Ένα δωρεάν εργαλείο που μπορεί να μας πει αν ο σκληρός δίσκος είναι υγιής, είναι το CrystalDiskInfo.\nΕφόσον η ανασυγκρότηση του δίσκου δεν επιφέρει αποτελέσματα, ενδέχεται να έχει μόνιμο πρόβλημα η μονάδα δίσκου. Σε αυτήν την περίπτωση θα πρέπει άμεσα να κάνουμε αντίγραφα ασφαλείας και αλλαγή του υλικού.\nΗ ανεπαρκής μνήμη είναι από τους βασικότερους λόγους που κολλάνε τα Windows. Ωστόσο, μπορεί να έχουμε επαρκέστατη RAM, αλλά να υπάρχει αναντιστοιχία στις μονάδες.\nΓια παράδειγμα, η ανάμιξη δυο dimm μνήμης που δεν έχουν την ίδια τάση, την ίδια συχνότητα, και παρόμοια timings, συνήθως αναγκάζει τον υπολογιστή να λειτουργήσει σε χαμηλότερη ταχύτητα.\nΣε κάθε περίπτωση, για να διαπιστώσουμε αν έχουμε επαρκή μνήμη ή όχι, πρέπει να ανοίξουμε τη διαχείριση εργασιών κάνοντας δεξί κλικ στη γραμμή εργασιών.\nΕφόσον δεν τρέχουμε πολλές καρτέλες στον Chrome, και ταυτόχρονα δεν έχουμε ανοιχτά πολλά προγράμματα, αλλά η μνήμη πλησιάζει το 100%, είναι βέβαιο ότι απαιτείται να προσθέσουμε περισσότερη RAM για να μην κολλάνε τα Windows.\nΕπιπλέον, παρότι έχουμε αρκετή μνήμη, ενδέχεται να συνεχίσουν να κολλάνε τα Windows. Αυτό οφείλεται στο ότι η RAM υπερθερμαίνεται γιατί δεν έχουμε φροντίσει τον σωστό εξαερισμό μέσα στο κουτί.\nΤα διαγνωστικά μνήμης των Windows μπορούν να μας βοηθήσουν περαιτέρω στην αναζήτηση του προβλήματος.\nΌλοι γνωρίζουμε ότι το πρώτο σημάδι μόλυνσης από κακόβουλο λογισμικό είναι η αστάθεια του λειτουργικού. Μάλιστα, μερικοί ιοί διαγράφουν κρίσιμα τμήματα του σκληρού δίσκου, καθιστώντας αδύνατη και την εκκίνηση.\nΩστόσο, στις ημέρες μας δεν νοείται Windows PC το οποίο δεν προστατεύεται από ένα ισχυρό antivirus και antimalware πρόγραμμα.\nΓια παν ενδεχόμενο, επιβάλλεται να έχουμε φροντίσει και για ένα Rescue CD/USB.\nΑν δεν δώσουμε την αρμόζουσα προσοχή με την εγκατάσταση των σωστών προγραμμάτων οδήγησης, είναι βέβαιο ότι θα κολλάνε τα Windows συχνά.\nΟι ανεπαρκείς ή λανθασμένοι drivers είναι ένας από τους κυριότερους λόγους του φαινομένου “Blue Screen Of Death” (BSOD), που αναφέρθηκε στην αρχή του οδηγού.\nΤο μητρώο στα νεότερα Windows δεν αντιμετωπίζει συχνά προβλήματα, όπως συνέβαινε στο παρελθόν. Όμως εξακολουθούν να υπάρχουν ζητήματα από δική μας κακή χρήση.\nΈνα κατεστραμμένο registry μπορεί να προκαλέσει τη διακοπή λειτουργίας του υπολογιστή, ή να είναι η αιτία που κολλάνε τα Windows. Σε μία τέτοια περίπτωση, ένα εξειδικευμένο εργαλείο όπως το Auslogics Registry Cleaner, μπορεί να βοηθήσει.\nΠαρ' όλα αυτά, πρέπει να είμαστε πολύ προσεκτικοί, γιατί η παρέμβαση στο μητρώο των Windows δεν είναι μία απλή και ακίνδυνη διεργασία. Μπορούμε να δούμε τις πιο χρήσιμες ρυθμίσεις σε παλαιότερο οδηγό:\nAν o ανεμιστήρας που κρατάει τον επεξεργαστή δροσερό έχει πρόβλημα, η CPU θα υπερθερμαίνεται. Αυτός είναι ένας άλλος βασικός λόγος πού κολλάνε τα Windows, καθότι δημιουργείται ένα συγκεκριμένο πρόβλημα που ονομάζεται σφάλμα πυρήνα (kernel error).\nΑυτό πολλές φορές συμβαίνει και στα chipset με overclocking, καθώς λειτουργούν σε υψηλότερες ταχύτητες από ό,τι θα έπρεπε.\nΗ βασικότερη ενέργεια στην περίπτωση της υπερθέρμανσης είναι ένας μεγαλύτερος ανεμιστήρας στην κορυφή της CPU.\nΕπιπλέον, είναι απαραίτητο να χρησιμοποιούμε τουλάχιστον δύο και ιδανικά τρεις επιπλέον ανεμιστήρες στο κουτί, για τη βελτίωση του εξαερισμού και των υπολοίπων υποσυστημάτων.\nΓια πιο ακραίες περιπτώσεις, μπορούμε να δοκιμάσουμε και την ψύξη με πλήρη εμβύθιση του υπολογιστή σε λάδι.\nΠολλές φορές η ανεπαρκής παροχή ρεύματος προκαλεί αστάθεια στο λειτουργικό, και μειώνει τη δύναμη του υπολογιστή, προκαλώντας ανομοιογενή ροή ισχύος.\nΑν αντιμετωπίζουμε αυτό το πρόβλημα, και εφόσον έχουμε βεβαιωθεί ότι ευθύνεται το τροφοδοτικό, η μόνη λύση είναι βέβαια η αντικατάστασή του.\nΜπορούμε να εξετάσουμε συμπληρωματικά και την αγορά ενός αδιάλειπτου τροφοδοτικού, όπως είναι το UPS.\nΑυτό θα μας δώσει μια καθαρή τροφοδοσία ρεύματος, δίνοντας ταυτόχρονα και χρόνο να κάνουμε ελεγχόμενη απενεργοποίηση του PC σε περίπτωση διακοπής ρεύματος.\nΣε πολλούς από εμάς ενδέχεται να μην κολλάνε τα Windows, είτε γιατί έχουμε κάνει φρέσκια εγκατάσταση, είτε γιατί είμαστε προσεκτικοί χρήστες.\nΠαρ' όλα αυτά θα έχουμε παρατηρήσει ότι όταν ψάχνουμε κάτι μέσα στον explorer του λειτουργικού, η αναζήτηση ενίοτε καθυστερεί πολύ, και μερικές φορές δεν ολοκληρώνεται ποτέ. Μπορούμε να διορθώσουμε αυτή την ενοχλητική καθυστέρηση.\nΠρόκειται για μία εύκολη διαδικασία και το μόνο που έχουμε να κάνουμε είναι να ανοίξουμε τη διαχείριση εργασιών. Στη συνέχεια από την ενότητα “Λεπτομέρειες” εντοπίζουμε το Search UI.exe, και τερματίζουμε την εργασία.\nΑυτή η απλή ενέργεια θα δώσει θεαματικά αποτελέσματα κατόπιν στην αναζήτηση. Ωστόσο με την τελευταία ενημέρωση των Windows 10, ενδέχεται μετά από λίγο να δούμε να εμφανίζεται ξανά το αρχείο.\nΣε αυτή την περίπτωση πρέπει να προχωρήσουμε σε διαφορετική διαδικασία που θα λύσει το πρόβλημα μία και έξω.\nΑρχικά πατάμε ταυτόχρονα στο πληκτρολόγιο Win+R για να ανοίξουμε το παράθυρο "Εκτέλεση" και να γράψουμε το ακόλουθο:\nΣτη συνέχεια κάνουμε κλικ στην "Τροποποίηση" και αποεπιλέγουμε στην αρχή όλους τους σκληρούς αν υπάρχουν. Κρατάμε μόνο τον δίσκο μόνο που τρέχουν τα Windows και τα προγράμματα. Η προεπιλογή συνήθως είναι το είναι (C:).\nΚατόπιν πατώντας στο OK...\n...στο ίδιο παράθυρο των επιλογών ευρετηρίου, κάνουμε κλικ στην επιλογή για προχωρημένους. Εάν δούμε ένα αναδυόμενο παράθυρο πατάμε στο "Ναι".\nΣτην καρτέλα που θα ανοίξει αφού βεβαιωθούμε ότι οι ρυθμίσεις αρχείων δεν είναι επιλεγμένες, πατάμε στην αναδόμηση, και μετά στο OK.\nΑπό εδώ και μετά θα γίνει η ανακατασκευή του ευρετηρίου. Να θυμόμαστε μόνο ότι αυτή η διαδικασία ενδέχεται να κρατήσει αρκετές ώρες. Μπορούμε να κάνουμε κάτι άλλο έως ότου ολοκληρωθεί.\nΣτη συνέχεια αν διαπιστώσουμε ότι η αναζήτηση έγινε επιτέλους γρήγορη, μπορούμε να αναδομήσουμε και τις άλλες μονάδες δίσκου.\nΥπάρχουν αμέτρητοι λόγοι για τους οποίους μπορεί να κολλάνε τα Windows. Πολύ συχνά ένα και μόνο πρόβλημα μπορεί να έχει πολλαπλές πιθανές αιτίες.\nΟι ενσωματωμένες διαγνωστικές λειτουργίες των Windows, μαζί με τα τρίτα εργαλεία, αλλά και ο έλεγχος που είδαμε, μπορούν να μας βοηθήσουν να περιορίσουμε τα σφάλματα. Ταυτόχρονα μας δίνουν ένα σημείο εκκίνησης για την αντιμετώπιση των προβλημάτων.\nΑν σας γεννήθηκαν απορίες ή γνωρίζετε κι άλλους λόγους που κολλάνε τα Windows, γράψτε μας στα σχόλια.\n« Νέο Xiaomi Redmi Note 5A 5.5'', Χωρίς Τελωνείο, €117.89\nQuickSteps #2: Σύντομες και Χρήσιμες Συμβουλές »


ΘΑΝΟΣ ΕΥΗ koukfamily: Συγκλονιστική διήγηση του αγαπημένου μας Γέροντα για τα γεράματα\nΠόσο ταπεινώνεται ο άνθρωπος στα γεράματα! Οι γέροι σιγά –σιγά χάνουν τις δυνάμεις τους και μοιάζουν σαν το γερασμένο γεράκι. Όταν γεράσει το γεράκι ,πέφτουν τα φτερά του και οι φτερούγες του μετά είναι σαν σπασμένες τσατσάρες. Θυμάμαι, στην Μονή Φιλοθέου ήταν ένας Προϊστάμενος που είχε πάει το 1914 εθελοντής από την Σμύρνη στην Αλβανία για να εκδικηθή τους Τούρκους, που είχαν σφάξει τον πατέρα του. Μια φορά έπιασε ένα Τούρκο και πήγε να τον σφάξη. Εκείνος του είπε: « Η δική μας θρησκεία είναι άχαρη. Μας λέει και να σφάζουμε και να σκοτώνουμε. Η δική σας όμως δεν είναι τέτοια. Ο Χριστός σας λέει να μην σκοτώνετε».\nΜόλις το άκουσε αυτό τόσο συγκινήθηκε που πέταξε το ντουφέκι και σηκώθηκε και πήγε στο Άγιον Όρος ,για να γίνη καλόγερος. Έγινε καλόγερος, έγινε και Προϊστάμενος ,αλλά το αντάρτικο δεν του έφυγε. Είχε όλα τα διακονήματα και όλα τα κλειδιά από τις αποθήκες τα είχε περασμένα στη ζώνη του. Κανείς δεν τολμούσε να του μιλήση. Αν ξεχνούσε κανένας Πατέρας να τον φωνάξη με τον τίτλο του, «Γέροντα Σπυρίδων », γινόταν θηρίο.\nΜία Μεγάλη Σαρακοστή πήγαν στο μοναστήρι συμμορίτες και τους ζήτησαν τυριά. «Βρε γουρούνια, τους λέει αυτός, την σαρακοστή ζητάτε τυριά;». Τους πέταξε έξω. Μια άλλη φορά οι Πατέρες είχαν λύσει τους πολυελαίους, για να τους καθαρίσουν. Είδαν οι συμμορίτες τα διάφορα εξαρτήματα που γυάλιζαν και νόμιζαν ότι ήταν χρυσά. Πήγαν, τα έβαλαν σε τσουβάλια και μάζεψαν τα ζώα της περιοχής, για να τα μεταφέρουν. Μόλις τους είδε αυτός, τους πιάνει και παίρνει και τα αδειάζει από τα τσουβάλια. «Βρε σαβούρες, τους λέει, μπρούντζα είναι αυτά, μπρούντζα σαν εσάς!». Καθόλου δεν δείλιαζε. Στα γεράματά του όμως είχε αρρωστήσει και είχε ταπεινωθεί. Με είχαν βάλει να τον βοηθώ λιγάκι. Μια φορά μου είπε: «Κάνε προσευχή. Αβέρκιε, δεν νιώθω καλά». Σηκώθηκα και άρχισα να κάνω κομποσχοίνι: «Κύριε Ιησού Χριστέ, ελέησον τον δούλον σου, τον Γέροντα Σπυρίδωνα». Μωρέ τον «Σπύρο», πες! μου λέει. Πόσο τον είχαν ταπεινώσει η αρρώστια και τα γεράματα! Πρώτα που να τολμούσες να μην τον πεις «Γέροντα Σπυρίδωνα»!\nΝα, και ο πατέρας μου στα γεράματά του από μια μύγα ταπεινώθηκε. Μια μέρα τον βρήκε η αδελφή μου να κλαίη. «Τι έπαθες πατέρα; τον ρωτάει. Μήπως κανένα εγγονάκι σε πείραξε;». «Όχι, όχι, της λέει. Τι είναι ο άνθρωπος! Προσπαθούσα να σκοτώσω μια μύγα με τη μυγοσκοτώστρα και δεν μπορούσα. Έκανα έτσι να την χτυπήσω, έφευγε από εδώ. Έκανα έτσι, έφευγε από εκεί. Εγώ, Όταν ήμουν νέος, είχα τέτοιο σημάδι που τους Τσέτες δεν τους σκότωνα. Τους σημάδευα γύρω γύρω και τους ανάγκαζα να παραδοθούν. Δεκαέξι χρόνων σημάδεψα ένα λιοντάρι, το πλήγωσα και πάλεψα με το λαβωμένο λιοντάρι, και τώρα μια μύγα να μην μπορώ να την σκοτώσω! Α, τίποτε δεν είναι ο άνθρωπος». Ένιωθε ο καημένος ένα τίποτε, σαν να μην είχε κάνει τίποτε στην ζωή του.\nΚαι στο Άγιον Όρος, στα γηροκομεία των Μονών, πόσο ταπεινώνονται τα γεροντάκια! Περνούν και δεύτερη… κουρά! Τους κόβουν τα μαλλιά, για να μην έχουν πολλά και δυσκολεύονται να τα λούζουν. Τους κόβουν και τα γένια, γιατί τρέχουν τα σάλια, τα φαγητά, και πώς να τα καθαρίσουν; Αυτή είναι η τελευταία κουρά. Η ταπεινή κουρά!


Θα μας τρελάνει ο Σάκης – ΤΡΙΚΚΗPress – Τα νέα των Τρικάλων\nΘα μας τρελάνει ο Σάκης Reviewed by Momizat on Φεβ 23 . Καλεσμένος στο δελτίο ειδήσεων του OPEN BEYOND, καλεσμένος της Έλλης Στάη ο Σάκης Παπαδόπουλος μίλησε για την ανάγκη όπως είπε «συγκρότησης ενός νέου προοδ Καλεσμένος στο δελτίο ειδήσεων του OPEN BEYOND, καλεσμένος της Έλλης Στάη ο Σάκης Παπαδόπουλος μίλησε για την ανάγκη όπως είπε «συγκρότησης ενός νέου προοδ Rating: 0\nΔημοσιεύτηκε στις: 23 Φεβρουαρίου, 2019 στην κατηγορία: ΤΡΙΚΑΛΑ | σχόλια : 2\nΚαλεσμένος στο δελτίο ειδήσεων του OPEN BEYOND, καλεσμένος της Έλλης Στάη ο Σάκης Παπαδόπουλος μίλησε για την ανάγκη όπως είπε «συγκρότησης ενός νέου προοδευτικού μετώπου, το οποίο θα μπορέσει να σταθεί απέναντι στις νεοφιλελεύθερες αντιλήψεις του κ. Μητσοτάκη».\nΚαι ο βουλευτής του Σύριζα προσπαθεί να μας πει ότι οι επόμενες εκλογές θα είναι ζήτημα ζωής και θανάτου.\nΚαι αποκρύπτει ότι οι υπογραφές της κυβέρνησης Τσίπρα είναι υπογραφές κοινωνικής ανισότητες.\nΚαι όλα αυτά σε μια χώρα που :\nΤο ΑΕΠ έχει μειωθεί κατά 25%.\nΧιλιάδες επιχειρήσεις –μικρές και μεσαίες κυρίως– έχουν κλείσει και άλλες τόσες έχουν μεταφέρει την έδρα τους σε γειτονικές χώρες.\nΤο τραπεζικό σύστημα απλά δεν υπάρχει .\nΗ ανεργία βρίσκεται σε επίπεδα ανάλογα με εκείνα της δεκαετίας του ’50 και η μετανάστευση θυμίζει τις χειρότερες στιγμές της Ελλάδας κατά την διάρκεια του προηγούμενου αιώνα.\nΤο ποσοστό του πληθυσμού που βρίσκεται κάτω από τα όρια της φτώχειας δεν θυμίζει σε τίποτα μια χώρα της δυτικής ή της κεντρικής Ευρώπης.\nΗ Ελλάδα είναι η μοναδική χώρα-μέλος της ΕΕ και της Ευρωζώνης με χαρακτηριστικά –πολιτικά και οικονομικά– κράτους της Λατινικής Αμερικής.\nΑυτό το πράγμα δεν είναι «Ευρωπαϊκή χώρα».\nΑυτό το πράγμα δεν είναι «δημοκρατία».\n23 Φεβρουαρίου 2019 στις 00:35\nΣήκω Αντρίκο για να δεις, το παιδί της αλλαγής!\n23 Φεβρουαρίου 2019 στις 00:37\nAγυρτείας και πολιτικής πορνείας εγκώμιο!


Σχολή Μεγάρων | δρακοπουλιάδα\nΗ Σχολή Μεγάρων ήταν μία μικρή σχολή φιλοσόφων που απέβλεπε στη συναγωγή της αλήθειας μέσω της σωκρατικής μαιευτικής συζήτησης, με ιδιαίτερες επιδόσεις στην Διαλεκτική και επέκτεινε το σύστημα των ερωτήσεων και απαντήσεων του Σωκράτη. Η Σχολή των Μεγάρων στράφηκε όχι μόνο κατά του Πλάτων, αλλά και κατά του Αριστοτέλη.\nΙδρυτής της Σχολής θεωρείται ένας μαθητής του Σωκράτη, ο Ευκλείδης, ο οποίος παρακολουθούσε τις διδασκαλίες του με κίνδυνο της ζωής του, διότι εισερχόταν κρυφά στην εχθρική για τα Μέγαρα πόλη των Αθηνών. Στη Σχολή του κατέφυγαν οι μαθητές του Σωκράτη μετά την καταδίκη του. Ο Ευκλείδης υποστήριζε ότι ενώ το Αγαθόν είναι ένα, καλείται με πολλά ονόματα, όπως θεός, φρόνηση και νους.\nΟ ίδιος είχε πολλούς μαθητές μεταξύ των οποίων είναι ο Βρύσων, ο Ιχθύας, αλλά και ο Κλεινόμαχος ο Θούριος. Στη Σχολή των Μεγάρων ανήκει και ο Αλεξίνος, ο οποίος θεωρούσε πως η ρητορική είναι η προπαίδεια της Διαλεκτικής. Είχε γράψει έργα εναντίον του Ζήνωνα. Εγκαταστάθηκε στην Ολυμπία προκειμένου να ιδρύσει σχολή εκεί, την οποία θα ονόμαζε Ολυμπικήν. Ωστόσο οι προθέσεις του δεν οδήγησαν σε αίσιο πέρας, αφού οι μαθητές του τον εγκατέλειψαν, λόγω της έλλειψης των χρειωδών αφ’ ενός, και του νοσηρού κλίματος της περιοχής αφ’ ετέρου. Πέθανε πιθανόν από μόλυνση που έπαθε στο πόδι του από καλάμι, όταν κολυμπούσε στον Αλφειό.\nΠερισσότερο γνωστός από τους μαθητές της Σχολής των Μεγάρων είναι Ευβουλίδης. Αυτός στράφηκε κυρίως εναντίον του Αριστοτέλη, διότι ο Ευβουλίδης δεν δέχεται ότι κάτι μπορεί να αποδίδεται σε πολλά. Πολλές θέσεις του Αριστοτέλη είναι πιθανόν απαντήσεις στους μεγαρικούς. Τα σοφίσματα του Ευβουλίδη στηρίζονται κυρίως στην διπλή σημασία των λέξεων. Δικά του είναι τα σοφίσματα που ονομάζονται «Ηλέκτρα η Εγκεκαλυμμένος», ο «φαλακρός» και ο «κερατίνης».\nΜαθητής του Ευβουλίδη είναι ο Ολύνθιος ο Εύφαντος, ο οποίος αργότερα ήταν δάσκαλος του βασιλιά Αντιγόνου του Γονατά, για τον οποίο είχε γράψει και το βιβλίο Περί βασιλείας.\nΜαθητής στη Σχολή Μεγάρων ήταν και ο Διόδωρος ο Κρόνος. Φέρεται μάλιστα από κάποιους ερευνητές να έχει συνδέσει ο ίδιος τα σοφίσματα «εγκεκαλυμμένος» και «κερατίνης». Σύμφωνα με τον Διόδωρο, κάθε τι που ήδη έχει γίνει είναι εξ ανάγκης πραγματικό, από το δυνατό δεν μπορεί να παραχθεί το αδύνατο και είναι αδύνατο να υπάρξει εκείνο το οποίο ούτε τώρα ούτε στο μέλλον θα είναι πραγματικό. Συνεπώς ο Διόδωρος ταύτισε την δυνατότητα με την πραγματικότητα.\nΜετά το θάνατο του Διόδωρου, αρχηγός της Σχολής έγινε ο Στίλπων, ο οποίος ανέτρεψε την ύπαρξη των πλατωνικών ιδεών. Σύμφωνα με τον Ηρακλείδη, τόσο πολύ προόδευσε στη σοφιστεία και την ευρεσιολογία, ώστε έτρεχαν σε αυτόν μαθητές άλλων δασκάλων.


Κωδ: : 26221-25 936 Silver\nΓυναικεία Sneakers Tamaris, κατασκευασμένα από δέρμα και αδιάβροχο ύφασμα. Με μοντέρνο σχεδιασμό που ακολουθεί τις τάσεις και τις προδιαγραφές Fashletics, θα απογειώσει κάθε casual look, ενώ θα σας προσφέρει άψογη εφαρμογή. Διαθέτουν μαλακό, αφαιρούμενο πάτο και αντιολισθητική σόλα. Με εσωτερική επένδυση από συνθετική γούνα, για επιπλέον προστασία από το κρύο. Ύψος πέλματος, 3cm.


Η Ρωσία ενδέχεται να νομιμοποιήσει την ψηφιακή πειρατεία – ICTplus\nΔευτέρα 23-05-2022 | 20:23\nΟι αυξανόμενες τεχνολογικές κυρώσεις στη Ρωσία έχουν οδηγήσει το Κρεμλίνο να εξετάσει το ενδεχόμενο άρσης των ποινών που σχετίζονται με την ψηφιακή πειρατεία.\nΌπως αναφέρει το ρωσικό μέσο ενημέρωσης Kommersant, οι αρχές έχουν εξετάσει το ενδεχόμενο αναστολής ποινών προς όσους χρησιμοποιούν παράνομα λογισμικό από χώρες που έχουν επιβάλει κυρώσεις στη Ρωσία. Επισημαίνει πως, η Ρωσία ενδέχεται να νομιμοποιήσει την πειρατεία επικαλούμενη το άρθρο 1360 του αστικού κώδικα της, το οποίο επιτρέπει στην κυβέρνηση να χρησιμοποιεί μια εφεύρεση ή κάποιο βιομηχανικό σχέδιο χωρίς την άδεια του δημιουργού του σε καταστάσεις έκτακτης ανάγκης.\nΤο ρωσικό ANCB.ru δημοσίευσε ένα προσχέδιο του Κρεμλίνου που περιγράφει τα μέτρα που μπορεί να λάβει για την προστασία της οικονομίας της χώρας ως απάντηση στις κυρώσεις των ΗΠΑ και της Ευρώπης. Σύμφωνα με την ενότητα 6.7.3, το συγκεκριμένο πλάνο αναφέρει χαρακτηριστικά την ακύρωση ευθύνης όσον αφορά την χρήση λογισμικών χωρίς άδεια μέσω του Υπουργείου Οικονομικής Ανάπτυξης της Ρωσίας.\nΑυτή η κίνηση θα μπορούσε να βοηθήσει την Ρωσία να αντιμετωπίσει τις κυρώσεις που της επέβαλαν μεγάλες τεχνολογικές εταιρείες. Η Microsoft, η Adobe, η Autodesk, η EA, η CD Projekt RED, η Apple, η Intel, η AMD, η Nvidia και άλλες ακόμη εταιρείες έχουν σταματήσει να δραστηριοποιούνται στην αγορά της χώρας.\nΣύμφωνα με την Business Software Alliance, το ποσοστό πειρατείας στη Ρωσία άγγιξε το 62% το 2017, κάτι που μεταφράζεται σε εμπορική αξία 1,2 δισεκατομμυρίων δολαρίων. Έκτοτε, η βιομηχανία έχει προχωρήσει σε ένα μοντέλο όπου περιλαμβάνει συνδρομή για την χρήση πολλών προϊόντων, τα οποία βρίσκονται σε συνεχή σύνδεση με το cloud. Με αυτόν τον τρόπο η πειρατεία δεν μπορεί να επηρεάσει όλα τα λογισμικά.\nΛέξεις-κλειδιά: ΡωσίαΨηφιακή Πειρατεία\nΟι απαγορεύσεις του Κρεμλίνου “απογείωσαν” 4.375% την χρήση VPN\nΟ Αδωνις Γεωργιάδης, υπουργός Ανάπτυξης και Επενδύσεων, ο Μιχάλης Παπαδόπουλος, υφυπουργός Μεταφορών μιλούν στο 24ο Greek ICT Forum.


Συκωταριά | TasteFULL.grΣυκωταριά | TasteFULL.gr\nΒίκυ Κουμάντου | 01.05.2013\nΤα υλικά της κουζίνας Συκωταριά\nΜέχρι φέτος, το μόνο που έπιανα στα χέρια μου ήταν το συκώτι, αφού κρατούσε ο μπαμπάς μου όλα τα υπόλοιπα του σετ: καρδιά, πνευμόνι, νεφρά, γλυκάδια. Στη μαγειρίτσα μου έβαζα μόνο συκώτι γιατί ήθελα σταθερό κομμάτι κρέατος, χωρίς να γλιστράει ή να έχει σκληρά κομμάτια. Παραξενιές, ξέρω. Φέτος, με την πρακτική εξάσκηση όλων των ικανοτήτων μου στο ΒΗΜΑ Gourmet, άλλαξα την οπτική μου στα ψάρια και τη συκωταριά.\nΗ βασική αρχή που μετατρέπει οποιαδήποτε τροφή, οποιουδήποτε είδους, σε αξιοποιήσιμη μορφή, για να φτιάξεις θαύματα μ’αυτήν είναι μια: “η προσοχή στη λεπτομέρεια“.\nΟπλισμένη μ’αυτήν, με ένα πολύ καλό μαχαίρι και ένα ξύλο κοπής, οργάνωσα το χειρουργείο στον πάγκο της κουζίνας.\nΠως αγοράζουμε μια συκωταριά\nΣε όλη τη διάρκεια του έτους η συκωταριά από αιγοπρόβατα πωλείται ξεχωριστά. Στη διάρκεια του Πάσχα (Λαζάρου-Θωμά), πωλείται μαζί με το κρέας του ζώου. Με βάση ευρωπαϊκή οδηγία, από το 2000, η σπλήνα αφαιρείται από όλες τις συκωταριές στα σφαγεία. Επομένως, αυτό που δίνει ο κρεοπώλης περιλαμβάνει 4 όργανα: πνεύμονες, καρδιά, συκώτι και νεφρά και τα γλυκάδια.\nΤην φρέσκια συκωταριά, μπορείτε να προετοιμάσετε και να καταψύξετε, ώστε το Μ.Σάββατο να μην έχετε κι αυτή τη δουλειά. Αν εμπιστεύεστε τον κρεοπώλη σας, μπορείτε να πάρετε κατεψυγμένη συκωταριά και να την προετοιμάσετε την Μ.Παρασκευή.\nΝα αναφέρω για όσους τρώνε κεφαλάκια, πως επιτρέπεται να πωλούνται μόνο από αιγοπρόβατα κάτω των 12 μηνών και όχι μεγαλύτερα. Επίσης, αν αναρωτιέστε γιατί βλέπουμε κρεμασμένα μισά αρνιά στο κρεοπωλείο, είναι γιατί τα αιγοπρόβατα μεγαλύτερα των 12 μηνών επιβάλλεται να κόβονται κατά μήκος, στο μέσο της σπονδυλικής στήλης, ώστε ο σπονδυλικός σωλήνας να είναι κενός περιεχομένου. Όλα αυτά γίνονται για να εξαλειφθεί ο κίνδυνος μετάδοσης της νόσου των τρελλών αγελάδων. Επομένως, αν θέλετε να φτιάξετε γεμιστό αρνί, θα αγοράσετε μικρότερο του ενός έτους για να είναι ολόκληρο.\nΠως αγοράζουμε την σκέπη ή μπόλια ή πάνα ή μποξά\nΗ σκέπη ή μπόλια είναι ένα δίχτυ λίπους, γύρω από τη συκωταριά κάθε ζώου. Αφαιρώντας τη συκωταριά, η μπόλια πλένεται και ο κρεοπώλης την τυλίγει γύρω από το αρνάκι, για να κρατά την υγρασία στην πέτσα και να μην ξεραθεί στο ψυγείο. Αν δεν πουληθεί το αρνί, δεν μπορεί να σας δώσει την μπόλια. Γι’αυτό ζητάτε μερικές μέρες πριν, να σας κρατήσουν όσες σκέπες θέλετε με τις αντίστοιχες συκωταριές.\nΗ φράση που θα ακούσετε είναι “Μια συκωταριά με τη σκέπη της“.\nΗ μπόλια καταψύχεται και αποψύχεται μια χαρά, επομένως μπορείτε να έχετε διαθέσιμη για τζιγεροσαρμάδες, σεφταλιές, μποξαδάκια κρητικά, φρυγαδέλια ή για το κοκορέτσι σας.\nΓια να ανοίξετε την μπόλια στον πάγκο, βάλτε την πρώτα σε μπολ με νερό βρύσης, όχι ζεστό. Είναι σαν πολύ λεπτό δίχτυ με φλέβες λίπους και θέλει υπομονή για να το ανοίξετε τελείως και προσεκτικούς χειρισμούς να μην το τρυπήσετε. Όταν είναι βρεγμένο, πάνω στον πάγκο γλιστράει εύκολα και ανοίγει με ελαφριά πίεση των δαχτύλων. Αξίζει την προσπάθεια γιατί είναι ό,τι πιο φυσικό για να δώσετε υγρασία, σε μια τροφή ευαίσθητη στην υψηλή θερμοκρασία.\nΠως ετοιμάζουμε την συκωταριά\nΥπάρχουν δύο μέθοδοι που ακολουθούνται. Κόβουμε τη συκωταριά είτε ωμή είτε αχνισμένη.\nΑ. Ωμή συκωταριά\nΑυτόν τον τρόπο ακολουθούν όσοι είναι πολύ εξοικειωμένοι με τις συκωταριές, τις κόβουν σε μεγάλα κομμάτια και δεν ενοχλούνται από τα μικρά σκληρά σημεία που είναι αδύνατο να αφαιρεθούν μ’αυτόν τον τρόπο. Μόνο το κοκορέτσι θέλει οπωσδήποτε ωμά κομμάτια. Όλες οι άλλες παρασκευές μπορούν να γίνουν με όποιο τρόπο διαλέξετε.\nΜπορείτε να δουλέψετε με πολύ κοφτερό μαχαίρι ή με δυνατό ψαλίδι κουζίνας. Βάλτε τη συκωταριά σε ξύλο κοπής και γεμίστε δίπλα σας ένα μπολ με παγωμένο νερό. Χωρίστε τα όργανα μεταξύ τους. Κρατείστε τα γλυκάδια, ψιλοκομμένα ή όχι, ξεχωριστά σε άλλο μπολ. Ό,τι είναι άσπρο και σκληρό, πάνω στα όργανα, αφαιρέστε το. Αφαιρέστε το ινώδες περίβλημα από την καρδιά. Αφαιρέστε το λίπος γύρω από τα νεφρά. Αφαιρέστε το σκληρό τμήμα της τραχείας, αν δεν το έχει βγάλει ο κρεοπώλης. Κόψτε τα κομμάτια στο μέγεθος που θέλετε, αφαιρώντας ό,τι σας ενολεί από σκληρά σημεία. Βάλτε τα καθαρά κομμάτια στο μπολ με το παγωμένο νερό. Διατηρείστε τα στο ψυγείο, μέσα στο στο μπολ με το νερό, μέχρι να τα χρειαστείτε. Αν μείνουν πολλές ώρες, αλλάξτε το νερό με φρέσκο παγωμένο.\nΒ. Αχνισμένη συκωταριά\nΑυτόν τον τρόπο ακολουθούν όσοι δεν ενοχλούνται από την λεπτοδουλειά προκειμένου να πετύχουν καλό αποτέλεσμα. Εκεί εντάσσομαι εγώ. Δεν θέλω με τίποτα να σερβίρω φαγητό που τα παιδιά μου θα ελέγχουν με το πηρούνι και θα τους χαλά την απόλαυση.\nΑχνίζω λοιπόν τη συκωταριά για να στέκεται και να μπορώ να την κόψω όσο μικρά κομμάτια θέλω για τη μαγειρίτσα (ακόμα και κυβάκια) και να καθαρίσω τα όργανα από τα νεύρα.\nΠάνω σε ξύλο κοπής ξεχωρίστε τα όργανα με κοφτερό μαχαίρι. Γεμίστε μπολ με νερό βρύσης και βάλτε τα μέσα. Για μια συκωταριά, βάλτε μια μεσαία κατσαρόλα με 2 κούπες νερό και τη χωρισμένη συκωταριά, σε μέτρια φωτιά. Το νερό δεν πρέπει να κοχλάζει αλλά να σιγοβράζει. Αφήστε μέχρι τα όργανα να “ασπρίσουν” και να σταθεροποιηθούν. Δεν θέλετε να τα ψήσετε τελείως, απλά να μπορέσουμε να ελέγχουμε το κόψιμο. Βγάλτε τα και αφήστε να κρυώσουν σε τρυπητό.\nΤο νερό μην το πετάξετε. Είναι εξαιρετικός ζωμός για τη μαγειρίτσα ή για φρικασέ. Βάλτε να βράσει σε δυνατή φωτιά με μια φλούδα λεμονιού για άρωμα, ξαφρίστε και σουρώστε. Φυλάξτε στο ψυγείο ή στην κατάψυξη, όταν κρυώσει.\nΠάνω σε ξύλο κοπής με κοφτερό μαχαίρι, ξεκινήστε να καθαρίζετε ένα ένα τα όργανα, αφαιρώντας όποιο σκληρό νεύρο ή σημείο βρίσκετε, όταν τα κόβετε σε κομμάτια. Είναι πολύ απλό και θα χαρείτε που μπορείτε να κάνετε εσείς τη διαφορά σε πιάτα που έχουν γενικότερα “ξεπεταχθεί” από τις περισσότερες κουζίνες, για πολλά χρόνια. Όσοι φάνε το δικό σας φαγητό, θα καταλάβουν τη διαφορά!\nΚρατήστε χωριστά σε μπολάκια τα κυβάκια από κάθε όργανο, ώστε να μπορείτε να τα χρησιμοποιήσετε όπως θέλετε αργότερα. Το συκώτι και το πνευμόνι είναι σχετικά εύκολο να καθαρισθεί. Η καρδιά περιβάλλεται από ινώδη ιστό που τον αφαιρούμε και μετά έχει τις αρτηρίες στο κέντρο. Τα νεφρά έχουν λίπος γύρω γύρω που αφαιρούμε και δύο κεντρικά νεύρα. Τα γλυκάδια, απλώς τα ψιλοκόβουμε. Αυτό είναι όλο!\nΜπορείτε να τα αφήσετε στο ψυγείο αν πρόκειται να μαγειρέψετε την επόμενη τη μαγειρίτσα σας ή να τα βάλετε σε ξεχωριστά σακουλάκια στην κατάψυξη. Τα ρίχνετε όπως είναι παγωμένα στο σωτάρισμα των κρεμμυδιών, για μαγειρίτσα ή φρικασέ. Αν θέλετε να κάνετε μαγειρίτσα χορτοφαγική, δείτε τη μαγειρίτσα με μανιτάρια.\nΧάρηκα τόσο πολύ που τα κατάφερα να τα βάλω σε τάξη πάνω στο ξύλο κοπής μου και μπόρεσα να κάνω μόνη μου αυτή τη δουλειά που θέλω να σας πείσω να δοκιμάσετε κι εσείς. Τα πιάτα με κατσικίσιες ή αρνίσιες συκωταριές είναι εξαιρετικές λιχουδιές και πολύ δημοφιλή. Μην τα αφήνετε έξω από το μαγειρικό σας ρεπερτόριο.\nTags: Πάσχα, φρικασέ


Ξενοδοχεία κοντά σε Porto Baseleghe - Βρείτε προσφορές ξενοδοχείων\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Porto Baseleghe. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Porto Baseleghe παραπάνω.\nHotel Airone - Adults OnlyHotel AlexanderAppartamenti BianchiOlimpia Hotel & AparthotelHotel PresidentHotel Di GiovanniHotel ViennaHotel PillonHotel HorizonteHotel VictoriaHotel GermaniaHotel GolfHotel LilyHotel MiramareCosta Rica Bibione AparthotelHotel ConcordiaHotel Leonardo Da VinciHotel AmburgoHotel La SerenaHotel Astoria


Επίθεση στο Παπαστράτειο: «Ηταν τροµακτικό, ήταν μια άνανδρη επίθεση» | Έθνος\nΕπίθεση στο Παπαστράτειο: «Ηταν τροµακτικό, ήταν μια άνανδρη επίθεση»\nΑΘΛΗΤΙΣΜΟΣ 04.03.2019 07:29\nΤελευταία Ενημέρωση 04.03.2019 13:18\nΣυγκλονίζουν ο 29χρονος ΑμΕΑ Γιάννης Αλαμπασίνης και ο πατέρας του\nΤα θύματα της πρωτοφανούς επίθεσης στο Παπαστράτειο Κολυµβητήριο το βράδυ του Σαββάτου προσπαθούν να συνέλθουν από το σοκ. Κανείς δεν περίµενε πως ένα ήσυχο µατς του πρωταθλήµατος πόλο γυναικών µεταξύ του Ολυµπιακού και της Γλυφάδας, το οποίο διεξαγόταν µεταξύ συγγενών και φίλων, θα µετατρεπόταν σε εφιαλτική εµπειρία για όσους βρέθηκαν στο κολυµβητήριο. Όπως δηλώνουν οι αθλήτριες, οι γονείς τους και οι φίλοι τους, από θαύµα δεν θρηνήσαµε νεκρό. Μεταξύ όσων έζησαν τον εφιάλτη ήταν τρεις γνωστοί οπαδοί του Ολυµπιακού µε κινητικά προβλήµατα που πηγαίνουν σε όλους τους αγώνες του συλλόγου αντλώντας δύναµη από τις προσπάθειες των αθλητών και των αθλητριών. Μάλιστα ο ένας εξ αυτών, ο Γιάννης Αλαµπασίνης, χτυπήθηκε µε ρόπαλο στο κεφάλι και µεταφέρθηκε για τις πρώτες βοήθειες στο νοσοκοµείο όπου ευτυχώς εκτός από αιµάτωµα δεν διαγνώστηκε κάτι πιο σοβαρό.\nΟ 29χρονος Γιάννης ή «Γιάνναρος», όπως τον ξέρουν όλοι στον Ολυµπιακό, είναι και φοιτητής στο Πανεπιστήµιο Αθηνών, στο Τµήµα Παιδαγωγικής και κάθε µέρα περιµένει πώς και πώς τους αγώνες του αγαπηµένου του συλλόγου και δεν χάνει µατς από κανένα τµήµα. Οταν δεν διαβάζει, περνάει τη ζωή του στο Παπαστράτειο, στο «Γ. Καραϊσκάκης» και στο «Μελίνα Μερκούρη» στου Ρέντη. Ηταν στο κολυµβητήριο µαζί µε τον πατέρα του, Μίµη, ο οποίος τον βοηθάει στις µετακινήσεις, και έναν φίλο τους που χτυπήθηκε και αυτός στο κεφάλι από τους κουκουλοφόρους και µεταφέρθηκε στο νοσοκοµείο για να κάνει ράµµατα. «Φοβήθηκα πολύ. Ηταν τροµακτικό. ∆εν έχω συνέλθει ακόµα. ∆εν υπήρχε λογική. Από θαύµα γλιτώσαµε» ήταν το µόνο που µπόρεσε να πει ο Γιάννης, σοκαρισµένος ακόµα από αυτά που έζησε.\n«Δεν έχουµε συνέλθει από το σοκ. Ηταν τροµακτικό. Ετοιµαζόµασταν να φύγουµε για να πάµε από το Παπαστράτειο στου Ρέντη και κατεβαίναµε τα σκαλιά. Ο Γιάννης πιάστηκε από τα κάγκελα για να σταθεί και ξαφνικά µπήκαν µέσα καµιά τριανταριά νεαροί. Με ρόπαλα µας χτυπούσαν. Επεσα πάνω στον Γιάννη και τους φώναζα “προσέξτε, είναι παιδιά. Πού χτυπάτε;”. Δεν καταλάβαιναν τίποτα. Δεν άκουγαν τίποτα. Ευτυχώς δεν έγινε κάποιο ανεπανόρθωτο κακό. Ηταν άνανδρη επίθεση. Δε µπορώ να τον συνεφέρω από το σοκ» τόνισε στο «ΕΘΝΟΣΠΟΡ» ο Μίµης Αλαµπασίνης.\nΣυγκινηµένος ο πατέρας του Γιάννη προσέθεσε: «Η παρουσία του Γιάννη στους αγώνες του Ολυµπιακού, σε όλα τα σπορ, του δίνει ζωή και δύναµη να ξεπεράσει το κινητικό πρόβληµα. Είναι µεγάλη ψυχή ο Γιάννης. Ήταν στο καροτσάκι, αλλά µε τη χαρά που παίρνει στο γήπεδο και τη δύναµη που αντλεί από όλους τους αθλητές όλων των οµάδων έχει σηκωθεί στα πόδια του. Σπουδάζει και µας δίνει δύναµη. Αισθάνοµαι ντροπή, όχι οργή. Ακόµα και οι 4-5 αστυνοµικοί που ήταν στο κολυµβητήριο, µόλις τους είδαν, µπήκαν στο καµαράκι και κρύφτηκαν».\nΣύµφωνα µε τον Μίµη Αλαµπασίνη, οι κουκουλοφόροι προξένησαν πολλές ζηµιές και στα αυτοκίνητα των τριών παιδιών µε αναπηρία που ήταν στο κολυµβητήριο. «Το αυτοκίνητο του Λάζαρου Κοσµά που είναι ειδικής κατασκευής και µε σήµα ΑµεΑ το κατέστρεψαν. Και στα δικά µας έκαναν ζηµιές, αλλά µπροστά στη σκέψη ότι γλιτώσαµε δεν µιλάµε για τα άψυχα».\nΤην παρέµβαση των υπουργείων Δικαιοσύνης, Προστασίας του Πολίτη και Αθλητισµού ζήτησε µε δηλώσεις της η υπεύθυνη Τύπου του Ερασιτέχνη Ολυµπιακού Χριστίνα Τσιλιγγίρη: «Είµαστε ανήσυχοι γιατί µία µέρα µετά τα γεγονότα δεν βλέπουµε την κινητοποίηση του κρατικού µηχανισµού. Ελπίζω να µην έχουµε ακόµα µία συγκάλυψη. Ο κ. Βασιλειάδης βρίσκεται στη Γλασκόβη. Ελπίζουµε να έµαθε τα νέα και περιµένουµε τις κινήσεις του»


Ρέθυμνο: Το 13ο TRIAL 4x4 πραγματοποιήθηκε στα τρία μοναστήρια - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/Sports/Ρέθυμνο: Το 13ο TRIAL 4×4 πραγματοποιήθηκε στα τρία μοναστήρια\nΑλέξανδρος Μυρωδιάς 06/10/2017 Sports, ΡΕΘΥΜΝΟ Αφήστε Σχόλιο\nΜε απόλυτη επιτυχία διεξήχθη στο Ρέθυμνο,το 13οTRIAL 4X4 από το Μηχανοκίνητο Αθλητικό Ρεθεμνιώτικο Σύλλογο (ΜΑΡΣ) ,την Κυριακή 1/10/2017 στην περιοχή τρία μοναστήρια.\nΔείτε τι είχε συμβεί πριν 5 μήνες: Με τα βελτιωμένα 4Χ4 στον γκρεμό! – Θέαμα που κόβει την ανάσα, μια ανάσα από το Ρέθυμνο!\nΜε τα βελτιωμένα 4Χ4 στον γκρεμό! - Θέαμα που κόβει την ανάσα, μια ανάσα από το Ρέθυμνο!\nTags 4Χ4 TRIAL ΜΑΡΣ ΣΥΛΛΟΓΟΣ ΜΑΡΣ 4Χ4 ΤΡΙΑ ΜΟΝΑΣΤΗΡΙΑ


Yπηρεσίες αποστολής από την Κύπρο στην Πορτογαλία | Eurosender.com\nYπηρεσίες αποστολής από την Κύπρο στην Πορτογαλία\nΟι φθηνότερες υπηρεσίες αποστολής από την Κύπρο στην Πορτογαλία\nΗ Πορτογαλία είναι ένας από τους καλύτερους ευρωπαϊκούς προορισμούς για να περάσει κανείς τις διακοπές του ή ακόμα και το υπόλοιπο της ζωής του. Παρ' όλα αυτά, το να ταξιδέψει κανείς από από την Κύπρο σε Πορτογαλία μπορεί να αποδειχτεί δύσκολο όταν έχει πολλές βαλίτσες. Χρησιμοποιήστε την Eurosender και στείλτε τις αποσκευές σας πριν το ταξίδι σας. Τα πράγματά σας θα βρίσκονται σε καλά χέρια, καθώς συνεργαζόμαστε μόνο με καταξιωμένες μεταφορικές εταιρείες.\nΣτείλτε ένα δέμα από την Κύπρο στην Πορτογαλία\nΗ αποστολή ενός δέματος από την Κύπρο στην Πορτογαλία είναι πλέον εύκολη υπόθεση! Η Eurosender μπορεί να σας συνδέσει με τοπ εταιρείες logistics και να σας δώσει πρόσβαση σε φθηνές υπηρεσίες διανομής σε ολόκληρη την Ευρώπη. Έχουμε βοηθήσει πολλές επιχειρήσεις και ιδιώτες να στείλουν δέματα από την Κύπρο στην Πορτογαλία. Οι υπηρεσίες αποστολής διενεργούνται από φημισμένες διεθνείς εταιρείες logistics, επομένως τα δέματά σας θα φτάσουν στην Πορτογαλία χωρίς καθυστερήσεις και με ασφάλεια. Χρησιμοποιήστε την ηλεκτρονική πλατφόρμα μας για να λάβετε άμεσες προσφορές για τις διαδρομές που θα επιλέξετε. Είτε στέλνετε για πρώτη φορά με κούριερ, είτε συστηματικά, θα επωφεληθείτε με τις ίδιες χαμηλές τιμές. Εάν θέλετε να στείλετε ένα δέμα από την Κύπρο στην Πορτογαλία, κάντε μια παραγγελία στην σελίδα μας και εμείς θα φροντίσουμε τα υπόλοιπα. Μην διστάσετε να επικοινωνήστε μαζί μας εάν έχετε απορίες.\nΣτείλτε μια βαλίτσα από την Κύπρο στην Πορτογαλία\nΥψηλές χρεώσεις για επιπλέον αποσκευές στο αεροδρόμιο; Γιατί να μην στείλετε τις βαλίτσες σας από την Κύπρο στην Πορτογαλία; Η Eurosender μπορεί να σας γλιτώσει αρκετά χρήματα και χρόνο, τον οποίο θα ξοδεύατε συγκρίνοντας τις τιμές πολλών διαφορετικών εταιρειών logistics. Η τιμή που εμφανίζεται στην ιστοσελίδα είναι τελική και περιλαμβάνει βασική ασφαλιστική κάλυψη. Επομένως, εάν θέλετε να γλιτώσετε τις χρεώσεις για επιπλέον αποσκευές στο αεροδρόμιο, η Eurosender είναι μια καλή εναλλακτική. Προσφέρουμε χαμηλές τιμές για αποστολές βαλιτσών από την Κύπρο στην Πορτογαλία. Μια διεθνής εταιρεία ταχυμεταφορών (courier) θα μεταφέρει την βαλίτσα σας εκεί που επιθυμείτε. Μέσω των εργαλείων εντοπισμού θα μπορείτε μάλιστα να γνωρίζετε που βρίσκεται η βαλίτσα σας κατά την διάρκεια του ταξιδιού. Πολλοί ταξιδιώτες έχουν χρησιμοποιήσει τις υπηρεσίες μας για να στείλουν βαλίτσες. Επικοινωνήστε μαζί μας και θα σας εξυπηρετήσουμε.\nΣτείλτε μια παλέτα από την Κύπρο στην Πορτογαλία\nΗ αποστολή μιας παλέτας από την Κύπρο στην Πορτογαλία μπορεί να είναι πολύπλοκη και να χρειαστεί να ψάξετε για την καλύτερη εταιρεία για να πραγματοποιήσει την υπηρεσία. Η χρήση των υπηρεσιών της Eurosender μπορεί να είναι μια καλή λύση. Όχι μόνο αποκτάτε πρόσβαση σε υπηρεσίες υψηλής ποιότητας, αλλά επωφελείστε επίσης από τις χαμηλότερες τιμές. Έχουμε διαπραγματευτεί καλύτερες τιμές με τις εταιρείες logistics, έτσι ώστε να είμαστε σε θέση να περάσουμε το κέρδος στην τσέπη σας. Δεν χρειάζεται πλέον να περιμένετε να λάβετε μια προσφορά για την παλέτα σας στην Πορτογαλία, καθώς η πλατφόρμα μας σας παρέχει μια άμεση τιμή. Αν έχετε ειδικές απαιτήσεις, μπορούμε επίσης να κάνουμε μια εξατομικευμένη προσφορά, ανάλογα με τις ανάγκες σας. Για οποιεσδήποτε απορίες σχετικά με την υπηρεσία, μπορείτε να απευθυνθείτε στους ειδικούς μας. Θα σας παρουσιάσουν τις επιλογές και θα σας καθοδηγήσουν σε όλη τη διαδικασία αποστολής.


DMR-EH6. Region-Free πως το κάνουμε? | Audio Video Club Greece\nDMR-EH6. Region-Free πως το κάνουμε?\nΤο εν λόγω μοντελάκι της Panasonic ειναι στα χέρια μου από προχθές.\nΟ προορισμός του:\n- Εγγραφές από τηλεοπτικά (με συχνότερα τα αθλητικά) και μη προγράμματα, διάσωση παλαιότερων αρχείων, τόσο σε αναλογική όσο και σε ψηφιακή (βιντεοκάμερες DV) μορφή σε DVD.\n- Αναπαραγωγή DVD και οδήγηση του Toshiba MT-700 (1280x720 DLP) μέσω της εξόδου HDMI, παράλληλα και σε σύγκριση με το HTPC μου.\n- Παρακολούθηση γενικού ενδιαφέροντος τηλεοπτικών προγραμμάτων με upscaling (ή μη) και σύνδεση τόσο με TV (component) όσο και με HDMI (προβολέας).\nΠαρ' όλα αυτά έχει ένα μειονέκτημα. Μια παιδική ασθένεια που συνοδεύει πολλές consumer συσκευές DVD, τώρα που το DVD έγινε σχεδόν "παππούς", μιας και στον ορίζοντα υπάρχουν πια τα φορμά υψηλής ευκρίνειας. Ποιά είν' αυτή; Μα ποιά άλλη: Δεν παίζει δίσκους άλλων περιοχών, δεν είναι region-free, δηλαδή.\nΈχω κάποιες πληροφορίες για σπάσιμο μέσω PC, Laptop, Palm-Top και κάποια universal remote controls, όπως Philips, Pronto, ακόμα και με κάποιο είδος κινητού. Αλλά όλες απαιτούν πολύπλοκες διαδικασίες, κατέβασμα συγκεκριμένων αρχείων, λειτουργίες σε DOS και άλλα τέτοια δύσκολα.\nΚάποιος που να ξέρει πως σπάει εύκολα;\nΚαι μη μου πείτε περί παρανομίας, τώρα που οι περισσότεροι κατασκευαστές αλλά και οι αντιπροσωπείες τους παραδίνουν στην κατανάλωση έτοιμα σπασμένα players. Κάτι τέτοιο είχε νόημα στην αρχή (αν και ποτέ, βέβαια δεν περπάτησε).\nΧρόνια σας Πολλά και πάλι.


Ώρα μηδέν για το Ελληνικό Πανεπιστήμιο | Maria Mimikou\nΏρα μηδέν για το Ελληνικό Πανεπιστήμιο\nΣε μια χώρα που μαστίζεται από μία πρωτοφανή και πολύμορφη κρίση, δεν είναι να απορεί κανείς που και στα Πανεπιστήμια η κατάσταση χειροτερεύει. Εξακολουθούν να αποτελούν μέρος αυτής της κρίσης και όχι μέρος της λύσης της, όπως θα έπρεπε. Οι πηγές της κακοδαιμονίας που εξακολουθούν να ταλανίζουν είναι πολλές: Το μακρύ χέρι των κομμάτων και συντεχνιών που έχουν μάθει να βρίσκουν στελέχη από το χώρο αυτό, έχει χαράξει διαχωριστικές γραμμές και καλλιεργήσει εύφορο έδαφος διαφωνιών και αναφλέξεων που δεν προσιδιάζουν σε πανεπιστημιακούς χώρους και αποτρέπουν την αναγκαία συναίνεση ακόμα και στα αυτονόητα. Η έξωθεν και η έσωθεν προερχόμενη ευνοιοκρατία που παραγκωνίζει την αξιοκρατία σε αρκετές εξυφάνσεις της πανεπιστημιακής ζωής. Η διοικητική αναποτελεσματικότητα που σε συνδυασμό με την επερχόμενη απότομη μείωση του προσωπικού και την οικονομική ανέχεια δημιουργούν ένα εκρηκτικό μείγμα οπισθοδρόμησης. Η ανοχή και η ουδετερότητα στη βία, την παραβατικότητα και την ηθική απαξίωση, όπου αυτή εμφανίζεται. Η επιλεκτική εφαρμογή των νόμων. Οι κατά καιρούς χωρίς σοβαρό σχέδιο – ενίοτε ισοπεδωτικές και διαλυτικές – κυβερνητικές παρεμβάσεις… Και άλλα πολλά!!!\nΟ καθένας από εμάς κάνοντας την (και αυτό-) κριτική του είναι σίγουρο ότι θα καταλήξει σε μεγάλη λίστα κακώς κείμενων που παρότι όλοι μας τα εξορκίζουμε εξακολουθούν να υπάρχουν. Οι αναλύσεις βέβαια είναι απαραίτητες, αν γίνονται δημιουργικά, για να διορθώνουμε και να προχωράμε. Ο χρόνος όμως μας έχει τελειώσει και είμαστε στην ώρα μηδέν. Για να αντιστραφεί η κατάσταση πρέπει να γίνουν πολλά και γρήγορα. Ευτυχώς όλα αυτά που πρέπει να γίνουν μπορούν να στηριχθούν σε στέρεη βάση. Το ‘’καλό’’ Πανεπιστήμιο, δίνοντας χρόνια τώρα μάχη με αντιξοότητες, είναι εδώ! Διαθέτει επιστημονικές διακρίσεις, ομάδες αριστείας, καινοτομίες και αποφοίτους που ξεχωρίζουν για την ποιότητά τους διεθνώς. Δεν είναι τυχαίο ότι αυτό το Πανεπιστήμιο διακρίνεται στο εξωτερικό, ενώ στο εσωτερικό εισπράττει δυσκολίες, έλλειψη αναγνώρισης και ενίοτε χλευασμό, ενώ η αξία του δεν χρησιμοποιείται στην ανάπτυξη της χώρας.\nΗ μάχη για βελτίωση είναι δύσκολη και ίσως πάρει χρόνο. Οι εξωτερικές όμως δυσκολίες δεν εμποδίζουν από το να ξεκινήσουμε από τα αυτονόητα, βγάζοντας τις παρωπίδες και βάζοντας τάξη στα του οίκου μας. Να κάνουμε συγκεκριμένα σχέδια για την εξαφάνιση της βίας, τον εξορθολογισμό της διοίκησης, την δυνατότητα εξεύρεσης ιδίων πόρων, την διευκόλυνση και πριμοδότηση της έρευνας, τον εκσυγχρονισμό των προγραμμάτων σπουδών, την ποσοτικοποίηση των κριτήριων για διεθνείς διακρίσεις και την προβολή μας στο εξωτερικό, την σύνδεσή μας με την εγχώρια παραγωγή. Χρειάζεται σχέδιο, ψυχραιμία, υπομονή και αποφασιστικότητα για την επίτευξη των στόχων αυτών. Το νέο θεσμικό πλαίσιο δίνει την δυνατότητα μέσα από τον Εσωτερικό Κανονισμό και τον Οργανισμό να περιγραφούν αυτά τα σχέδια. Αρκεί βέβαια να μην αρχίσουμε και πάλι τους βυζαντινισμούς και τα μετατρέψουμε σε πεδία άγονων αντιπαραθέσεων και σε αυτοσκοπούς, γιατί έτσι θα χαθεί πολύτιμος χρόνος και μια ακόμη ευκαιρία. Εξάλλου τα επιμέρους στοιχεία ενός καλού Πανεπιστημίου τα ξέρουμε, αφού έχουν βρεθεί και εφαρμόζονται προ πολλού στο διεθνή ακαδημαϊκό χώρο. Εκεί που υστερούμε είναι στην υλοποίησή τους και εκεί θα κριθούμε.


Home Περίεργα Συντριβάνια Πιθανότερο να χωρίσουν όσοι παντρεύονται του Αγίου Βαλεντίνου\nΕίναι ρομαντικό να παντρευτεί κανείς του Αγίου Βαλεντίνου αλλά τα στατιστικά λένε άλλα…\nΜία νέα μελέτη έδειξε πως τα ζευγάρια που παντρεύονται στις 14 Φεβρουαρίου, του Αγίου Βαλεντίνου, έχουν παραπάνω πιθανότητες να χωρίσουν τα επόμενα χρόνια, απ’ ότι αν είχαν παντρευτεί μία άλλη μέρα μέσα στο χρόνο.\nΑπό τα ζευγάρια που παντρεύονται του Αγίου Βαλεντίνου το 37% πιθανόν να χωρίσει τα επόμενα χρόνια και το 45% έχει μικρότερη πιθανότητα να γιορτάσει την 3η επέτειο του γάμου τους.\nΈμφαση στην έρευνα δόθηκε στη σύγκριση ανάμεσα σε δημοφιλείς και ιδιαίτερες ημερομηνίες γάμου, όπως η μέρα του Αγίου Βαλεντίνου και μέρες με χαρακτηριστική διαδοχή αριθμών (π.χ. 9/9/99 ή 1/2/03), και σε κοινές μέρες χωρίς κάτι ιδιαίτερο.\nΟι γάμοι που γίνονται σε «σπέσιαλ» ημερομηνίες είναι αυξημένοι κατά 137% έως 509% σε σχέση με τις κοινές ημερομηνίες, καθώς οι μελλόνυμφοι τείνουν να τις προτιμούν ως σημαδιακές. Διαπιστώθηκε όμως ότι, για κάποιο περίεργο λόγο, οι «ξεχωριστές» ημερομηνίες γάμου σχετίζονται με αυξημένη πιθανότητα διαζυγίου κατά 18% έως 36%. Η πιθανότητα χωρισμού είναι μεγαλύτερη για τα ζευγάρια που παντρεύονται για πρώτη φορά και για τα ζευγάρια που παντρεύονται Δευτέρα ή Τρίτη.\nTags: αγίου βαλεντίνουΓάμοςζευγάριαΠερίεργασχέσεις


Το ντέρμπι στην ΑΕΚ με ανατροπή και υπογραφή Τρισκόφσκι! (φώτος) | Kerkida.net\nΣπουδαία νίκη με 2-1 για την ΑΕΚ με ανατροπή στο ντέρμπι με την ΑΕΛ, για την 5η αγωνιστική, στο πρώτο παιχνίδι πρωταθλήματος με τον Χοάν Καρίγιο στον πάγκο της. Παρόλο που βρέθηκε πίσω στο σκορ στο 24΄ από το γκολ του Ριέρα, αρχικά ισοφάρισε με τον Μακρή στο 37΄ και έφτασε στην ολική ανατροπή με γκολάρα του Τρισκόφσκι στο 68΄. Στην κορυφή με 10 βαθμούς η ΑΕΚ, όσους έχει και ο Απόλλωνας. Η ΑΕΛ παρέμεινε στους 9 βαθμούς.\nΣε γενικές γραμμές ήταν ένα ισορροπημένο παιχνίδι με τις δύο ομάδες να φτιάχνουν από 8 τελικές προσπάθειες ενώ η ομάδα του Κέρκεζ είχε την κατοχή της μπάλας στο 52%. Πλήρωσε... το λάθος του Βοζίνια η ΑΕΛ στο γκολ της ισοφάρισης, αφού έκανε άστοχη έξοδο. Σε ένα χρονικό σημείο όπου η ΑΕΛ είχε τον έλεγχο. Στο β΄ ημίχρονο έκανε τη διαφορά η ποιότητα και εκτελεστική δεινότητα του Τρισκόφσκι. Τεράστια διπλή φάση για την ΑΕΛ στο 90΄, με τη μπάλα να σταματάει δύο φορές στο οριζόντιο δοκάρι, σε γυριστό του Μπάμπιτς και κεφαλιά του Αντωνίου.\nΟι αριθμοί για το πρώτο 45λεπτο μέσω... Primetel\n90+3 Κίτρινη στον Κέρκεζ\nΔυάδα φαβορί, με απόδοση 2.52 στην Bet on Alfa\nΦινάλε... σε "ΓΣΠ" και "Δασάκι"\n12:20 Ομόνοια-Ερμής στην Megabet Plus με τις περισσότερες αποδόσεις και επιλογή Cash Out


Κίνα Σταυρωτά συνδεδεμένα υαλουρονικά οξέα Συμπληρώματα χείλους Ενέσεις Κατασκευαστές\nAuro Technology Limited [Hebei,China] Είδος Επιχείρησης:Κατασκευαστής , Εμπορική Εταιρεία Main Mark: Αμερική , Ασία , Καραϊβικής , Ανατολική Ευρώπη , Ευρώπη , μέση Ανατολή , Βόρεια Ευρώπη , Ωκεανία , Άλλες αγορές , Δυτική Ευρώπη , Παγκόσμιος Εξαγωγέας:81% - 90% certs:ISO9001, CE Περιγραφή:Υλικά πληρώσεως υαλουρονικού οξέος,Ενέσιμο πήκτωμα υαλουρονικού οξέος,Δερματικά πληρωτικά στα χείλη\nHome > Προϊόντα > Δερματικό πληρωτικό > Σταυρωτά συνδεδεμένα υαλουρονικά οξέα Συμπληρώματα χείλους Ενέσεις\nΣταυρωτά συνδεδεμένα υαλουρονικά οξέα Συμπληρώματα χείλους Ενέσεις\nΑρ. μοντέλου: Deep\nΠώς γίνεται η μεγέθυνση των χειλιών ;\nΤα συμπληρώματα των χειλιών χορηγούνται με λεπτή βελόνα σε διάφορα μέρη των χειλιών για να δημιουργήσουν μια φυσική, όμορφη εμφάνιση. Όταν η πλήρωση των χειλιών γίνεται σωστά, τα αποτελέσματα είναι πανέμορφα. Τα πληρωτικά που επιλέγονται για ενίσχυση χείλους τείνουν να είναι στην μαλακότερη πλευρά. Μια μικρή ποσότητα χεριού πλήρωσης χρησιμοποιείται για να περιγράψει το περίγραμμα των χειλιών για να δώσει τον ορισμό και το σχήμα. Το προϊόν στη συνέχεια εισάγεται τόσο στα βαθιά όσο και στα επιφανειακά στρώματα του χείλους με μεγάλη προσοχή. Σε αυτό το στάδιο, η γνώση του εγχυτήρα σχετικά με το πόσο και πού να τοποθετηθεί το υλικό πλήρωσης είναι ζωτικής σημασίας για την επίτευξη μιας όμορφης, φυσικής εμφάνισης. Είναι σημαντικό να τοποθετήσετε το προϊόν με τρόπο που να διατηρεί ή / και να ενισχύει το σχήμα των χειλιών, συμπεριλαμβανομένης της πλώρης του κυπελλού. Το κλειδί για τα εκπληκτικά αποτελέσματα αύξησης χείλους είναι η διατήρηση των ακριβών αναλογιών της κορυφής και του ενισχυτή για τα χείλη σε σχέση με τα χαρακτηριστικά του προσώπου του ασθενούς και την υποκείμενη δομή του προσώπου.\nAuro Secret Hyaluronic Acid 5 βαθμούς πλεονεκτήματα\nΥαλουρονικό οξύ για τα χείλη , εκχύλισμα από τον βιολογικό ιστό, αίσθηση ξένου σώματος και ξένες ουσίες.\nΥγρό πλήρωσης ρυτίδων με υψηλή τεχνολογία και αυστηρή διαδικασία παραγωγής, διασφάλιση της ποιότητας των προϊόντων, μη απόρριψη και αλλεργική αντίδραση.\nΠλεονέκτημα 3: Απλό και ασφαλές, γρήγορο και αποτελεσματικό.\nΜικροσκοπική χειρουργική χωρίς χειρουργική επέμβαση, απλά δερματική Ρόφημα πλήρωσης , για να αποφευχθεί ο κίνδυνος χειρουργικής επέμβασης, ενώ η μικρο-καλλυντική χρήση της τοπικής ένεσης μεθόδου υαλουρονικού οξέος , ώστε να μπορείτε να δείτε το αποτέλεσμα αμέσως.\nΜικρό καλλυντικά συμπληρώματα υαλουρονικού οξέος, όπως μια ένεση, μόνο ένα ελαφρύ πρήξιμο του τοπικού μικρο πόνος, χωρίς πόνο, οι πελάτες είναι εύκολο να δεχτούν.\nAuro μυστικό κόστος γραμμή των χειλιών πληρωτικού μεταξύ των ημερήσιων κοσμετολογίας και πλαστική χειρουργική, η τιμή είναι φθηνότερη.\nΚατηγορίες Προϊόντων : Δερματικό πληρωτικό\nΔερματικά πληρωτικά στα χείλη\nΥλικό πλήρωσης υαλουρονικού οξέος 1 ΜΙ\nΥλικά πληρώσεως υαλουρονικού οξέος Ενέσιμο πήκτωμα υαλουρονικού οξέος Δερματικά πληρωτικά στα χείλη 100 Υλικά πληρώσεως υαλουρονικού οξέος Υλικό πληρώσεως υαλουρονικού οξέος 1 ΜΙ Υλικά πληρώσεως υαλουρονικού οξέος στήθους Υλικά πληρώσεως Υαλουρονικό οξύ Υλικό πλήρωσης υαλουρονικού οξέος 1 ΜΙ


#Tags: ανασχηματισμός | ΝΔ\n28/08/18 • 19:32 | UPD 28/08/18 • 20:02\nΣε δήλωσή της η εκπρόσωπος της Νέας Δημοκρατίας τονίζει πως «τόση αναμονή, τόσος ντόρος, τόση αναστάτωση για να αλλάξει ο Μανωλιός και να βάλει τα ρούχα του αλλιώς. Ευτυχώς δεν αργεί ο μόνος πραγματικός ανασχηματισμός που χρειάζεται η χώρα. Οι εκλογές. Για να δείξουν οι πολίτες στον κ. Τσίπρα το δρόμο από το Μαξίμου στην Κουμουνδούρου» καταλήγει στη δήλωσή της.\n«Κυβέρνηση απελπισίας και πανικού» χαρακτήρισε τον ανασχηματισμό το Κίνημα Αλλαγής σχολιάζοντας συγκεκριμένα: «Ως φαίνεται «το αντιδεξιό προφίλ της» μετά τους κ.κ. Καμμένο, Παπαγγελόπουλο ενισχύεται και με την κα Παπακώστα. Ό,τι και να κάνουν έχουν πια τελειώσει. Αυτή είναι η τελευταία κυβέρνηση μιας ομάδας που καταπάτησε αρχές και αξίες», ανάφερε το ΚΙΝΑΛ.\nΗ Ενωση Κεντρώων ανάφερε: «Ο ανασχηματισμός απογοήτευσε ακόμη και τους οπαδούς του ΣΥΡΙΖΑ. Ο κ. Τσίπρας δεν τόλμησε να θίξει τα κομματικά του κάστρα, ενώ τα ανοίγματα που έκανε είναι μηδαμινής αξίας χωρίς κανένα αντίκρυσμα.Είναι μια κυβέρνηση με πορεία προς την οριστική της δύση».\nΑπό το Ποτάμι τονίστηκε: Όταν δεν έχεις πυξίδα, όταν δεν έχεις σχέδιο και πρόταση για τη χώρα, τότε καταλήγεις να διαβάζεις παλιούς πολιτικούς καταλόγους για να βρεις τους υπουργούς σου.\nΦορολοταρία Αυγούστου: Δείτε αν κερδίσατε με ένα κλικ!\nΕπικοινωνία του Παυλόπουλου με τη σύζυγο του εκλιπόντος επισμηναγού Νικολάου Βασιλείου


YgeiaWatch - Μύθοι και αλήθειες για τη long covid\nΜύθοι και αλήθειες για τη long covid\n18 September 2021, 10:00\nΝέα έρευνα δίνει νέα δεδομένα για τις περιπτώσεις που η νόσηση από κορωνοϊό δημιουργεί μακροπρόθεσμα προβλήματα στους ανθρώπους. Σε ποιες κατηγορίες εμφανίζονται συχνότερα τα επίμονα συμπτώματα.\nΗ long covid δείχνει να επηρεάζει ένα ποσοστό μεταξύ 3-11,7% των ανθρώπων που μολύνονται με κορωνοϊό, σύμφωνα με ανάλυση της βρετανικής στατιστικής αρχής που χρησιμοποιεί διαφορετικές προσεγγίσεις για να προσδιορίσει την πραγματική εμφάνιση των μακροχρόνιων επιπτώσεων.\nΣύμφωνα με την ανάλυση, έως 17,7% των ατόμων που είχαν συμπτώματα covid αναφέρουν ότι τα συμπτώματα επιμένουν μετά από 12 εβδομάδες, όμως το ποσοστό των συμπτωματικών που εμφανίζουν τουλάχιστον ένα από τα 12 κοινά συμπτώματα της long covid συνεχόμενα για 12 εβδομάδες ή περισσότερο διαμορφώνεται στο 6,7%.\nΣημειώνεται ότι τον Απρίλιο η ίδια στατιστική αρχή είχε αναφέρει ότι το 13,7% των ανθρώπων που έχουν βρεθεί θετικοί στον κορωνοϊό συνεχίζουν να εμφανίζουν κάποια συμπτώματα για 12 εβδομάδες ή περισσότερο.\nΗ νέα μελέτη διαπιστώνει ότι, όταν εξετάζονται άνθρωποι που βρέθηκαν θετικοί στον κορωνοϊό – ανεξαρτήτως του αν είχαν συμπτώματα ή όχι κατά την αρχική νόσηση – η long covid δεν δείχνει τόσο διαδεδομένη όσο θεωρούταν έως τώρα, αναφέρει το New Scientist. Μεταξύ των ανθρώπων που βρέθηκαν θετικοί, μόλις το 5% ανέφερε ότι εμφάνιζε ένα ή περισσότερα από 12 κοινά συμπτώματα 12-16 εβδομάδες μετά τη μόλυνση.\nΤο ποσοστό υποχωρεί ακόμη περισσότερο, στο 3%, όταν η ανάλυση επικεντρώνεται σε ανθρώπους που παρουσιάζουν συμπτώματα συνεχόμενα για τουλάχιστον 12 εβδομάδες. Ωστόσο, σύμφωνα με την έρευνα, το 11,7% των ανθρώπων που βρέθηκαν θετικοί περιγράφουν ότι έχουν συμπτώματα long covid μετά από 12 εβδομάδες ενώ το 7,5% αναφέρει ότι η long covid περιορίζει τις καθημερινές τους δραστηριότητες.\nΗ μελέτη της βρετανικής στατιστικής αρχής δείχνει ότι η long covid είναι πιο διαδεδομένη μεταξύ των ανθρώπων που εμφάνισαν συμπτώματα στην αρχική τους νόσηση. Όταν απομακρύνθηκαν οι ασυμπτωματικοί από την εξίσωση, τα ποσοστά της long covid ενισχύθηκαν, με το 6,7% να δηλώνει ότι έχει ένα ή περισσότερα από τα 12 κοινά συμπτώματα συνεχόμενα για τουλάχιστον 12 εβδομάδες.\nΗ ανάλυση επιβεβαίωσε επίσης ότι η long covid είναι πιο συχνή μεταξύ γυναικών, ενηλίκων μεταξύ 50 και 69 ετών και μεταξύ ανθρώπων με υποκείμενα νοσήματα.\nΕπίσης, πιο πιθανό να εκδηλώσουν συμπτώματα long covid είναι όσοι εμφάνισαν υψηλό ιικό φορτίο κατά την αρχική τους μόλυνση από τον ιό.\nTags: Covid-19, long covid, Sars-Cov-2, αρνητές πανδημίας, εμβόλιο Sars-Cov-2, εμβόλιο κορωνοϊού, κοροναϊός, κορονοϊός, Κορωνοϊός, Κορωνοϊός και διαβήτης, νεκρός κορωνοϊό, πανδημία\nΤρεις θάνατοι από COVID-19, στα 2.546 τα νέα κρούσματα\nΚυριακίδου: Σημαντικό βήμα η ενίσχυση αρμοδιοτήτων του ΕΜΑ\nΣύγκλιση για επέκταση περιόδου αίτησης για λήψη άδειας πατρότητας στις 26 εβδομάδες\nΧωρίς ιστορικό εμβολιασμού το 78% των νοσηλευομένων\nΘετικό test 10 μέρες μετά την αρχική διάγνωση: Όσα πρέπει να γνωρίζετε\nΈρευνα: Σε αυθυποβολή τα δύο τρίτα των παρενεργειών από τα εμβόλια\nΣε κρίση το ΓεΣΥ, έπονται δραστικά μέτρα\n© 2022 YgeiaWatch


Στα πλαίσια της «Ελληνογερμανικής φιλίας» δεν πληρώνουμε τέλη; – ΜΑΙΡΗ ΔΙΑΚΟΛΙΟΥ\nΔΗΜΟΤΙΚΟ ΣΥΜΒΟΥΛΙΟ, ΜΑΙΡΗ ΔΙΑΚΟΛΙΟΥ, ΠΑΡΕΜΒΑΣΕΙΣ\nΣτα πλαίσια της «Ελληνογερμανικής φιλίας» δεν πληρώνουμε τέλη;\nDate: 21 Νοεμβρίου, 2016Author: marymaroussi 0 Σχόλια\nΗ Ανεξάρτητη Δημοτική σύμβουλος Μαίρη Διακολιού, στο πλαίσιο εισήγησης της διοίκησης για διαγραφή οφειλής ΤΑΠ για ακίνητη περιουσία Σωματείου με σκοπό την προώθηση της Ελληνογερμανικής Φιλίας, έκανε παρέμβαση επισημαίνοντας ότι η σχετική διάταξη (ν. 2130/93 αρ. 24 παρ. 7) που απαλλάσσει τα μη κερδοσκοπικά σωματεία από την καταβολή ΤΑΠ θεσπίστηκε για να ανακουφίσει συλλόγους που δεν έχουν τα μέσα να πληρώσουν, ή να ενισχύσει τους σκοπούς τους, όταν είναι εθνωφελείς, θρησκευτικοί, σε ευρύτερο κύκλο φιλανθρωπικοί, εκπαιδευτικοί, καλλιτεχνικοί, κοινωφελείς ή εκκλησιαστικοί.\n«Προσωπικά, –ούτως ή άλλως- από θέση αρχής, δεν μπορώ να συναινέσω στην ενίσχυση των σκοπών της Ελληνογερμανικής φιλίας όταν η χώρα μου τελεί υπό συνθήκες οικονομικής υποδούλωσης στη Γερμανία.\nΑνεξαρτήτως αυτού, όμως, ο εν λόγω σύλλογος έχει στο Πολύδροσο ένα κτίριο με αίθουσα συνεδρίων και πολλά διαμερίσματα από τα οποία δεν μπορώ να φανταστώ ότι δεν αποκερδαίνει χρήματα. Με λίγα λόγια, η εφαρμογή του νόμου σε αυτή την περίπτωση, αποτελεί καταστρατήγηση του σκοπού του με αποτέλεσμα την απώλεια εσόδων για το Δήμο».\nΜετά την παρέμβαση της Μαίρης Διακολιού αποσύρθηκε το θέμα.\nΠροηγούμενο Previous post: «Αραχτοί και λάιτ» οι κάτοικοι της οδού Μπόθου;\nΕπόμενη Next post: Οι θεσμοί υπάρχουν για το όφελος των πολιτών…


Στο δίκτυο του Ατρόμητου και ο ΑΟ Καππαδοκών! – newsacademies\nJuly 5, 2022, 08:13\nΣτο δίκτυο του Ατρόμητου και ο ΑΟ Καππαδοκών!\nJune 25, 2017, 12:45\nΗ διοίκηση του Ατρόμητου ανακοίνωσε επίσημα τη συνεργασία σε επίπεδο ακαδημίας με το σωματείο ΑΟ Καππαδοκών:\n«Συνεχίζουμε να κάνουμε πράξη το σύνθημα μας «Αγκαλιάζουμε την Ελλάδα». Αυτή τη φορά το Δίκτυο Σχολών Ατρόμητου αγκαλιάζει τον Έβρο και καλωσορίζει το νέο του μέλος, τον ΑΟ Καππαδοκών με έδρα την Αλέξανδρούπολη.\nΘα «κατέβει» και στη Superleague K15 ο Πανιώνιος!\nΣτον Αστέρα Τρίπολης ο Γιώργος Γεωργουλόπουλος!


Εξατομίκευση θεραπευτικής αγωγής - Εξατομίκευση θεραπείας - Παθήσεις - Χρόνιες παθήσεις - Το Βήμα του Ασθενή\nΕξατομίκευση θεραπευτικής αγωγής\nΧρήστες αυτή τη στιγμή: 6695 επισκέπτες - 0 συνδεδεμένοι\nΤροποποίηση: 14 Ιανουαρίου 2014\nΗ προσαρμογή θεραπευτικής αγωγής ανάλογα με την πάθηση και τον ασθενή αποτελούν ένα νέο τόπο συζήτησης. Πόσο δυνατή είναι και ποια τα μεγαλύτερα προβλήματα που πρέπει ν΄ αντιμετωπιστούν?\n#1 Δημοσίευση: 17 Φεβρουαρίου 2014\nΠόσο προχωρημένη είναι η εξατομικευμένη θεραπεία στην Ελλάδα και για ποιες νόσους?\n#2 Δημοσίευση: 17 Φεβρουαρίου 2014\nΔεν είναι και πολύ διαδεδομένο ακόμα στη χώρα μας, αλλά η επιστημονική κοινότητα πια, είναι σ΄ αυτή την κατεύθυνση. Το ίδιο και οι ασθενείς κυρίως χρονίων παθήσεων...\n#3 Δημοσίευση: 20 Φεβρουαρίου 2014\nόταν θα φτάσουμε σε αυτό το επίπεδο περίθαλψης, η χώρας θα έχει γίνει καλύτερο τόπος για να ζεις. Προς το παρόν παλεύουμε να έχουμε τα φάρμακα που ΔΙΚΑΙΟΥΜΑΣΤΕ\n#4 Δημοσίευση: 21 Φεβρουαρίου 2014\nΘεωρώ πως είναι πιο πολύπλοκο το θέμα. Χρειάζεται καλός συντονισμός γιατρών (μεταξύ τους), φορέων και ασθενή. Κάπου εκεί δυσκολεύει η κατάσταση. Όταν χαλάει κάτι στην επικοινωνία ανάμεσά τους..\n#5 Δημοσίευση: 23 Φεβρουαρίου 2014\nΤι γινεται οταν ο γιατρος ριχνει το μπαλακι στον ασθενη για το αν θα συνεχισει την φαρμακευτικη του αγωγη,γιατι απλα δεν μπορει ο ιδιος να παρει την ευθυνη?\n#6 Δημοσίευση: 23 Φεβρουαρίου 2014\nΤροποποίηση: 24 Φεβρουαρίου 2014\n#6 Δημοσίευση: 24 Φεβρουαρίου 2014\nΑρχική δημοσίευση #5:\nΤι γινεται οταν ο γιατρος ριχνει το μπαλακι στον ασθενη για το αν θα συνεχισει την φαρμακευτικη του αγωγη,γιατι απλα δεν μπορει ο ιδιος να παρει την ευθυνη?...\nΔηλαδή? Μπορείς να γίνεις λίγο πιο σαφής? Σε πιο κομμάτι δεν μπορεί ο γιατρός να πάρει την ευθύνη?\n#7 Δημοσίευση: 23 Φεβρουαρίου 2014\n#7 Δημοσίευση: 26 Φεβρουαρίου 2014\nΔηλαδή? Μπορείς να γίνεις λίγο πιο σαφής? Σε πιο κομμάτι δεν μπορεί ο γιατρός να πάρει την ευθύνη?...\nΛαμβανω σε καθημερινη βαση το tegetol 400cr. Μετα απο ρηξη αρτηριοφλεβωδους δισπλασιας3 χρονια πριν και επιτυχεις εμβολισμο και γ’knife τωρα πια μπορω να συνεχιζω τη ζωη μου χωρις κανενα παθολογκο ’η νευρλογικο προβλημα. Συνεχιζω ομως την φαρμακευτικη αγωγη επειδη ο νευρολογος μου διαφωνει στο να σταματησω τη φαμακευτκη αγωγη γιατην πιθανοτητα να κανω επιληπτικη κριση,εστω και αν ποτε ως τωρα δεν εχω κανει. Θελω να μεινω εγκυος και εστω και αν η γυναικολογος μου με διαβεβαινει οτι το tegretol ειναι απο τα πλεον ασφαλει φαρμακα δεν θα ηθελα να το διακινδυνευσω.Θα ηθελα και την αποψη οποιας εχει αντιστοιχω θεμα.\n#8 Δημοσίευση: 27 Φεβρουαρίου 2014\nΛαμβανω σε καθημερινη βαση το tegetol 400cr. Μετα απο ρηξη αρτηριοφλεβωδους δισπλασιας3 χρονια πριν και επιτυχεις εμβολισμο και γ’knife τωρα πια μπορω να συνεχιζω τη ζωη μου χωρις κανενα παθολογκο ’η νευρλογικο προβλημα. Συνεχιζω ομως την φαρμακευτικη αγωγη επειδη ο νευρολογος μο...\nΊσως πρέπει να συζητήσετε λίγο πιο αναλυτικά τους ενδοιασμούς που έχετε με τους γιατρούς σας. Γι΄ αυτό άλλωστε μιλάμε για εξατομίκευση της αγωγής...\n#9 Δημοσίευση: 28 Μαρτίου 2014\nΤροποποίηση: 28 Μαρτίου 2014\nΟ ασθενής καλό θα ήταν να ξέρει, σε γενικές γραμμές, τις επιλογές που του είναι διαθέσιμες.\nΝα βρει έναν γιατρό που θα ασχοληθεί πραγματικά μαζί του…. και ο Θεός βοηθός.\nΑρχικά εγώ θα έπαιρνα όλες τις πληροφορίες που αφορούσαν το θέμα. Off on line.\nΗ μεγαλύτερη πρόκληση για μια γυναικά είναι η γέννηση ενός παιδιού. Προετοίμασε το σώμα και το πνεύμα σου για μια τέλεια εμπειρία. Να μην φοβάσαι και όλο το σύμπαν θα συνωμοτήσει να το πετύχεις. Αξίζει το ρίσκο.\nΟ γιατρός από την άλλη δεν μπορεί να ρισκάρει. Προφανώς είναι πολύ λεπτή κατάσταση. Πολλές φορές δεν γίνονται μελέτες για την εγκυμοσύνη άρα δεν υπάρχουν δεδομένα.\nΑν σε παίρνει ηλικιακά να περιμένεις, περίμενε μερικά χρόνια ακόμα. Πρόσεχε όσο μπορείς τον εαυτό σου μέσω της προσεγμένης διατροφής, την άσκηση και της ψυχοσωματικής ευεξίας και όλα θα πάνε καλά.


Super League 1: Εμβόλιμη δράση με πέντε αναμετρήσεις (ΦΩΤΟ) | Filathlos.gr | Το Εγκυρότερο Αθλητικό Blog!\nSuper League 1: Εμβόλιμη δράση με πέντε αναμετρήσεις (ΦΩΤΟ)\nΕμβόλιμη δράση στη Super League 1, με την 3η αγωνιστική να ξεκινά σήμερα με 5 δυνατές αναμετρήσεις.\nΤο πρόγραμμα ανοίγει στις 6:15 το απόγευμα με την αναμέτρηση στο Ηράκλειο, όπου ο ΟΦΗ υποδέχεται τον Αστέρα Τρίπολης. Οι Κρητικοί προέρχονται από την επική ισοπαλία (3-3) με την ΑΕΚ, ενώ οι Αρκάδες ηττήθηκαν με 1-0 από τον ΠΑΟΚ στην έδρα τους.\nΤην ίδια ώρα, ο Ολυμπιακός υποδέχεται τον Απόλλωνα Σμύρνης στο Καραϊσκάκη, θέλοντας να «διπλασιάσει» τις νίκες του πριν από τα απαιτητικά εκτός έδρας ματς με Αστέρα Τρίπολης (26/9, 20:30) και Φενέρμπαχτσε (30/9 ,19:45). Από τη μεριά της, η «Ελαφρά Ταξιαρχία» έχει δύο ήττες στις δύο πρώτες αγωνιστικές, από Παναθηναϊκό και Βόλο.\nΣτο Αγρίνιο ο... φορτσάτος Παναιτωλικός, ύστερα από το «διπλό» (1-2) στο Περιστέρι επί του Ατρομήτου, φιλοξενεί τον ΠΑΟΚ, ο οποίος κατάφερε να κάνει… σεφτέ στην Τρίπολη και θέλει να παραμείνει στον δρόμο των επιτυχιών μετά και το πρώτο τρίποντο στην Ευρώπη επί της Λίνκολν.\nΣτις 8:30 το βράδυ παίζουν η ΑΕΚ και ο Παναθηναϊκός απέναντι σε Λαμία και Άρη σε ΟΑΚΑ και «Κλεάνθης Βικελίδης» αντίστοιχα.\nΗ Ένωση δεν κατάφερε να διατηρήσει το 0-3 επί του ΟΦΗ και τελικά έφυγε με τον βαθμό της ισοπαλίας από το Ηράκλειο, έχοντας πολλά παράπονα για τη διαιτησία και τη φιλοξενία των Κρητικών. Από την πλευρά της, η ομάδα της Φθιώτιδας έχασε από τον Ολυμπιακό με 1-2 στο ΔΑΚ.\nΆρης και Παναθηναϊκός τώρα αναζητούν φάρμακο στις... πληγές που τους άνοιξαν Ιωνικός και ΠΑΣ Γιάννινα αντίστοιχα.


Ποτήρια Καθημερινά & Επίσημα | Δείτε τις συλλογές | ioniahomeware.gr\nΕΠΙΣΗΜΑ ΠΟΤΗΡΙΑ 144\t+-\nΣΕΙΡΑ 461 11\nΣΕΙΡΑ 463 11\nΣΕΙΡΑ 465 11\nΣΕΙΡΑ 630 5\nΣΕΙΡΑ 650 5\nΣΕΙΡΑ 652 5\nΣΕΙΡΑ 663 5\nΣΕΙΡΑ 670 5\nΣΕΙΡΑ 680 5\nΣΕΙΡΑ AURA 5\nΣΕΙΡΑ BLUES 5\nΣΕΙΡΑ CARLA 5\nΣΕΙΡΑ DIVA PICASSO 9\nΣΕΙΡΑ DUETTO 11\nΣΕΙΡΑ EARTH 5\nΣΕΙΡΑ LOVE 1\nΣΕΙΡΑ MODO 1 4\nΣΕΙΡΑ MONDIAL 7\nΣΕΙΡΑ MYKONOS 10\nΣΕΙΡΑ NIO 5\nΣΕΙΡΑ PUNTO 5\nΣΕΙΡΑ SHANG 9\nΣΕΙΡΑ DROPS 12\nΣΕΙΡΑ PEARLS 7\nΣΕΙΡΑ VINTAGE 6\nSP TABLEWARE 144\nΔΕΙΤΕ ΤΑ ΠΡΟΙΟΝΤΑ 179\nΣίγουρα τα ποτήρια δεν αποτελούν δημιουργήματα του σύγχρονου κόσμου, αφού από την αρχαιότητα ακόμα γνωρίζουμε την ύπαρξή τους.\nΤο υλικό κατασκευής τους υποδήλωνε την οικονομική και κοινωνική θέση του ανθρώπου που το κρατούσε. Σήμερα έχουν επικρατήσει ως υλικά κατασκευής το γυαλί και το κρύσταλλο, χωρίς αυτό να σημαίνει ότι δεν υπάρχουν και άλλες επιλογές. Το σχήμα του ποτηριού ποικίλει ανάλογα με τη χρήση του – νερού, λευκού ή κόκκινου κρασιού, whisky, λικέρ κλπ- και βέβαια ανάλογα με το προσωπικό σας γούστο.\nΕμείς δεν έχουμε παρά να σας προτείνουμε τη μεγαλύτερη δυνατή ποικιλία για να βρείτε όποιο ποτήρι και αν έχετε φανταστεί. Οι επιλογές μας δεν θα μπορούσαν παρά να είναι από επώνυμους και καταξιωμένους οίκους όπως IONIA, ESPIEL, ΝUDE,HFA, BOHEMIA CRYSTAL, κ.α.\nAura ποτήρι νερού\nΚρυστάλλινο χειροποίητο ποτήρι νερού Aura κολωνάτο απο την Sp Tableware. Διαστάσεις προιόντος : Ύψος 217 mm - Διάμετρος 87 mm - Περιεκτικότητα...\nΣειρά 463 Ποτήρι Κρασιού\nΚρυστάλλινο ποτήρι κρασιού Σειρά 463 κολωνάτο με χειροποίητο ταγιάρισμα απο την Sp Tableware. Διαστάσεις προιόντος : Ύψος 187 mm - Διάμετρος...\nΣειρά 461 Ποτήρι Σωλήνα\nΚρυστάλλινο ποτήρι σωλήνα Σειρά 461 με χειροποίητο ταγιάρισμα της εταιρείας Sp Tableware. Διαστάσεις προιόντος : Ύψος 156 mm - Διάμετρος 62 mm -...\nΣειρά 461 Ποτήρι Ουίσκι\nΚρυστάλλινο ποτήρι ουίσκι Σειρά 461 με χειροποίητο ταγιάρισμα απο την Sp Tableware. Διαστάσεις προιόντος : Ύψος 90 mm - Διάμετρος 80 mm -...\nΣειρά 461 Ποτήρι Martini\nΚρυστάλλινο ποτήρι Martini Σειρά 461 με χειροποίητο ταγιάρισμα απο την Sp Tableware. Διαστάσεις προιόντος : Ύψος 170 mm - Διάμετρος 104 mm -...\nΣειρά 461 Ποτήρι Κονιάκ\nΚρυστάλλινο ποτήρι κονιάκ Σειρά 461 με χειροποίητο ταγιάρισμα απο την Sp Tableware. Διαστάσεις προιόντος : Ύψος 147 mm - Διάμετρος 101 mm -...\nΣειρά 461Ποτήρι Μπύρας\nΚρυστάλλινο ποτήρι μπύρας Σειρά 461 με χειροποίητο ταγιάρισμα απο την Sp Tableware. Διαστάσεις προιόντος : Ύψος 170 mm - Διάμετρος 76 mm -...\nΣειρά 461 Ποτήρι Καθιστό Κρασιού\nΚρυστάλλινο ποτήρι κρασιού καθιστό Σειρά 461 με χειροποίητο ταγιάρισμα απο την Sp Tableware. Διαστάσεις προιόντος : Ύψος 80 mm - Διάμετρος 62...\nΣειρά 461 Ποτήρι Σφηνάκι\nΚρυστάλλινο ποτήρι σφηνάκι Σειρά 461 με χειροποίητο ταγιάρισμα απο την Sp Tableware. Διαστάσεις προιόντος : Ύψος 72 mm - Διάμετρος 38 mm -...\nΣειρά 463 Ποτήρι Νερού\nΚρυστάλλινο ποτήρι νερού Σειρά 463 κολωνάτο με χειροποίητο ταγιάρισμα απο την Sp Tableware. Διαστάσεις προιόντος : Ύψος 197 mm - Διάμετρος 81...\nΣειρά 463 Ποτήρι Λικέρ\nΚρυστάλλινο ποτήρι λικέρ Σειρά 463 με χειροποίητο ταγιάρισμα απο την Sp Tableware. Διαστάσεις προιόντος : Ύψος 132 mm - Διάμετρος 52 mm -...\nΣειρά 461 Ποτήρι Λικέρ\nΚρυστάλλινο ποτήρι λικέρ Σειρά 461 με χειροποίητο ταγιάρισμα απο την Sp Tableware. Διαστάσεις προιόντος : Ύψος 132 mm - Διάμετρος 52 mm -...\nΣειρά 463 Ποτήρι Σαμπάνιας\nΚρυστάλλινο ποτήρι σαμπάνιας Σειρά 463 με χειροποίητο ταγιάρισμα απο την Sp Tableware. Διαστάσεις προιόντος : Ύψος 210 mm - Διάμετρος 72 mm -...\nΣειρά 463 Ποτήρι Σωλήνα\nΚρυστάλλινο ποτήρι σωλήνα Σειρά 463 με χειροποίητο ταγιάρισμα απο την Sp Tableware. Διαστάσεις προιόντος : Ύψος 156 mm - Διάμετρος 62 mm -...\nΣειρά 463 Ποτήρι Ουίσκι\nΚρυστάλλινο ποτήρι ουίσκι Σειρά 463 με χειροποίητο ταγιάρισμα απο την Sp Tableware. Διαστάσεις προιόντος : Ύψος 90 mm - Διάμετρος 80 mm -...\nΣειρά 463 Ποτήρι Martini\nΚρυστάλλινο ποτήρι Martini Σειρά 463 με χειροποίητο ταγιάρισμα απο την Sp Tableware. Διαστάσεις προιόντος : Ύψος 170 mm - Διάμετρος 104 mm -...\nΣειρά 463 Ποτήρι Κονιάκ\nΚρυστάλλινο ποτήρι κονιάκ Σειρά 463 με χειροποίητο ταγιάρισμα απο την Sp Tableware. Διαστάσεις προιόντος : Ύψος 147 mm - Διάμετρος 101 mm -...\nΣειρά 463 Ποτήρι Μπύρας\nΚρυστάλλινο ποτήρι μπύρας Σειρά 463 με χειροποίητο ταγιάρισμα απο την Sp Tableware. Διαστάσεις προιόντος : Ύψος 170 mm - Διάμετρος 76 mm -...\nΣειρά 463 Ποτήρι Κρασιού Καθιστό\nΚρυστάλλινο ποτήρι κρασιού καθιστό Σειρά 463 με χειροποίητο ταγιάρισμα απο την Sp Tableware. Διαστάσεις προιόντος : Ύψος 80 mm - Διάμετρος 62...\nΣειρά 463 Ποτήρι Σφηνάκι\nΚρυστάλλινο ποτήρι σφηνάκι Σειρά 463 με χειροποίητο ταγιάρισμα απο την Sp Tableware. Διαστάσεις προιόντος : Ύψος 72 mm - Διάμετρος 38 mm -...\nΣειρά 461 Ποτήρι Σαμπάνιας\nΚρυστάλλινο ποτήρι σαμπάνιας Σειρά 461 με χειροποίητο ταγιάρισμα απο την Sp Tableware. Διαστάσεις προιόντος : Ύψος 210 mm - Διάμετρος 72 mm -...\nΣειρά 461 Ποτήρι Κρασιού\nΚρυστάλλινο ποτήρι κρασιού Σειρά 461 κολωνάτο με χειροποίητο ταγιάρισμα απο την Sp Tableware. Διαστάσεις προιόντος : Ύψος 187 mm - Διάμετρος...\nDuetto Ποτήρι Κρασιού\nΚρυστάλλινο ποτήρι κρασιού Duetto κολωνάτο με χειροποίητο ταγιάρισμα απο την Sp Tableware. Διαστάσεις προιόντος : Ύψος 187 mm - Διάμετρος 75...\nShang Ποτήρι Σφηνάκι\nΚρυστάλλινο ποτήρι σφηνάκι Shang με χειροποίητο ταγιάρισμα απο την Sp Tableware. Διαστάσεις προιόντος : Ύψος 72 mm - Διάμετρος 38 mm -...


Τίτλοι ειδήσεων από τον XFM 943 - X FM 94.3\nHome ΕΙΔΗΣΕΙΣ Τίτλοι ειδήσεων από τον XFM 943\nΤίτλοι ειδήσεων από τον XFM 943\nXFM943 Δεκεμβρίου 12, 2017 ΕΙΔΗΣΕΙΣ,\nΤο αίτημα για ακρόαση όλων των βασικών πρωταγωνιστών της υπόθεσης πώλησης βλημάτων στην Σαουδική Αραβία από τις αρμόδιες επιτροπές της Βουλής επανέφερε η Νέα Δημοκρατία κατά την σημερινή συνεδρίαση της επιτροπής εξοπλισμών.\nΤσακαλώτος - Τσίπρας διαφήμισαν τις θυσίες του ελληνικού λαού στους ξένους κεφαλαιούχους: «Η Ελλάδα αλλάζει, ελάτε να επενδύσετε» το μήνυμα που θέλησαν να μεταδόσουν.Πάγος στο success story Τσακαλώτου από τους θεσμούς: «Δεν τελειώνουν οι μεταρρυθμίσεις το 2018».\nΜε επιφυλακτικότητα υποδέχτηκαν στη Νέα Υόρκη οι ξένοι επενδυτές τις διαβεβαιώσεις και τις υποσχέσεις της ελληνικής κυβέρνησης ότι άλλαξαν όλα στην Ελλάδα, σε σχέση με όσα συνέβαιναν τα τελευταία τρία χρόνια. Αν και «κουμπωμένοι» όμως, στο επενδυτικό συνέδριο Capital Link έδειξαν πως κοιτάζουν για επενδυτικές ευκαιρίες, όπως θεωρούν την αγορά κόκκινων δανείων από ξένα funds και ιδιωτικοποιήσεις σε ΔΕΗ και Ενέργεια.\nΣΟΚ: Ξεκινούν πλειστηριασμοί κατοικιών ακόμα και για χρέη 500 ευρώ! Εκτεθειμένοι στον κίνδυνο να χάσουν, μέσω κατασχέσεων και ηλεκτρονικών πλειστηριασμών - εξπρές, τα σπίτια στα οποία διαμένουν μαζί με άλλα κινητά και ακίνητα περιουσιακά στοιχεία τους θα βρεθούν το 2018 εκατοντάδες χιλιάδες φορολογούμενοι, με ληξιπρόθεσμες οφειλές προς το Δημόσιο.\n«Εσκεμμένη πολιτική παραπληροφόρησης» καταγέλλουν οι Δικαστές.«Σκοπός να επηρεάσουν αποφάσεις για νόμο Κατρούγκαλου, και πλειστηριασμούς, που μπορούν να τινάξουν τα πάντα στον αέρα» - Για Κοντονή: «Προσπαθεί να παίξει μπιλιάρδο στην πλάτη της Δικαιοσύνης».\nGuardian: Πρόταση - «βόμβα» Τουσκ για κατάργηση της υποχρεωτικής υποδοχής προσφύγων από χώρες της ΕΕ, ενώ η κατάσταση στα ελληνικά νησιά έχει φτάσει στο απροχώρητο. Σοκ για Ελλάδα και Ιταλία.\nΔήμαρχος Λέσβου: Οι συνθήκες για τους μετανάστες στο νησί είναι τραγικές με ευθύνη Μουζάλα.\nΟ δήμος Λέσβου δέχθηκε τελικά τους οικίσκους για το hotspot στη Μόρια.Είχε προηγηθεί κινητοποίηση των τοπικών αρχών, που έβαλαν “μπλόκο” στην εκφόρτωσή τους.\nΝοσοκομείο Μυτιλήνης: Κραυγή αγανάκτησης από τους γιατρούς.Οι γυναίκες πρόσφυγες στην προσπάθειά τους να καθυστερήσουν την απέλασή τους, ζητούν συνεχώς νέες εξετάσεις, ενώ τα τελευταία χρόνια αυξάνονται σημαντικά οι εγκυμοσύνες. Γιατροί και νοσηλευτικό προσωπικό καλούνται να υποστηρίξουν ανάγκες μεγαλύτερες από αυτές που είχαν προβλεφθεί χωρίς το απαραίτητο ιατρικό προσωπικό.\nΝτομπρόβσκις: «Μετά το κλείσιμο της αξιολόγησης η συζήτηση για την επόμενη μέρα».Εκτίμησε ότι «τα πράγματα βρίσκονται στον σωστό δρόμο» για την υλοποίηση των προαπαιτούμενων.\nΝίμιτς από Βρυξέλλες: Μέσα στο 2018 πρέπει να λυθεί το θέμα της ονομασίας των Σκοπίων. «Υπάρχουν βέβαια δύσκολα θέματα και για τις δύο πλευρές αλλά θα προσπαθήσω για λύση στους επόμενους μήνες», δήλωσε ο διαμεσολαβητής των Ηνωμένων Εθνών.\nΘεσσαλονίκη: Οι συνταξιούχοι μέλη του σωματείου «Συσπείρωση», συγκεντρώθηκαν έξω από το ΙΚΑ στην Αριστοτέλους για να διαμαρτυρηθούν για τις περικοπές στις συντάξεις τους και την ιατροφαρμακευτική περίθαλψη.\nΜε ομιλίες βουλευτών ξεκίνησε η δεύτερη μέρα συζήτησης του κρατικού προϋπολογισμού του 2018, στην Ολομέλεια της Βουλής.Η συζήτηση θα συνεχιστεί και αύριο, ενώ θα γίνει διακοπή για να ξαναρχίσει την ερχόμενη Δευτέρα, 18 του μηνός, για θα ολοκληρωθεί τα μεσάνυχτα της Τρίτης με ονομαστική φανερή ψηφοφορία.\nΣταθάκης: Η Ελλάδα κάνει το πρώτο βήμα για τη μετάβαση στη μεταλιγνιτική εποχή.\nΟ «υπερ-τουρισμός» απειλεί να καταστρέψει τη Σαντορίνη, λέει ο δήμαρχος του νησιού. Η ανεξέλεγκτη δόμηση απειλεί τους παραδοσιακούς οικισμούς. Ο Νίκος Ζώρζος έκανε λόγο για κορεσμό των υποδομών και ζήτησε τη βοήθεια της πολιτείας, στο σκέλος των ελεγκτικών μηχανισμών και του στελεχιακού δυναμικού, προκειμένου οι κάτοικοι του νησιού να συνεχίσουν να διαβιούν αξιοπρεπώς.\nΤραγωδία στη Μάνδρα:Το σύστημα παρακολούθησης, πρόγνωσης και πληροφόρησης «Ποσειδών» είχε προβλέψει 48 ώρες πριν πως στο όρος Πατέρα θα έπεφταν 50 χιλιοστά βροχής σε λίγες ώρες, η πολιτεία όμως δεν έδωσε σημασία.\nΟ διοικητής του Ερυθρού Σταυρού ζητά εξηγήσεις από γιατρούς γιατί εξέτασαν εθελοντικά ασθενείς στην Κρήτη.Εγκαλεί τους γιατρούς γιατί το διήμερο 25-26 Νοεμβρίου συμμετείχαν στο 6ο εθελοντικό κοινωνικό ιατρείο στην Τοπική Κοινότητα Μεσοχωρίου.\nΣυνελήφθη ο πρώην πρόεδρος του ΟΑΣΘ,Χρήστος Στεφανίδης, για οφειλές - «μαμούθ» προς τον ΕΦΚΑ.\nΚοινωνικό Μέρισμα: Εκπνέει τα μεσάνυχτα η προθεσμία για τις αιτήσεις - Πιθανότητα παράτασης για ειδικές περιπτώσεις.Την Παρασκευή 15 Δεκεμβρίου η πληρωμή στους δικαιούχους.\nΚοινωνικό μέρισμα: Θα ξανανοίξει η πλατφόρμα την Δευτέρα προκειμένου να διορθωθούν τα προβλήματα με παιδιά που γεννήθηκαν μέσα στο 2017, φιλοξενούμενους, παραχωρήσεις και ΑΜΚΑ.\nΦρίκη στη Ζάκυνθο: Πα-τέρας βίαζε επανειλημμένα την ανήλικη κόρη του.Σοκ στην τοπική κοινωνία - Το παιδί αποκάλυψε τον εφιάλτη που ζούσε σε συγγενικό του πρόσωπο - Προφυλακίστηκε ο δράστης.\nΈγκλημα στον Άγιο Παντελεήμονα: Το δρόμο για τις φυλακές πήρε αμέσως μετά την απολογία της στον ανακριτή η 27χρονη από το Μπαγκλαντές που κατηγορείται για τη δολοφονία της 48χρονης Κινέζας. Κατά τη διάρκεια της απολογίας της η νεαρή κατηγορούμενη, μητέρα ενός ανήλικου παιδιού, ομολόγησε ότι σκότωσε την 48χρονη λόγω ερωτικής αντιζηλίας.\n«Έρανο» για την αμοιβή των δικηγόρων ξεκινά η οικογένεια του μοντέλου με την κοκαΐνη στο Χονγκ Κονγκ.Ο νομικός σύμβουλος της οικογένειας Σάκης Κεχαγιόγλου διευκρινίζει ότι ο ίδιος προσφέρει αφιλοκερδώς τις υπηρεσίες του αλλά τονίζει ότι θα απαιτηθούν δεκάδες χιλιάδες ευρώ για τους δικηγόρους που θα την υπερασπιστούν στο Χονγκ Κονγκ.\nΟ Νίκος Μαζιώτης σε δήλωσή του ξεκαθαρίζει ότι θα συνεχίσει την απεργία πείνας μέχρις εσχάτων και δεν δίνει καμία συναίνεση για παροχή ιατρικής βοήθειας.\nΣήμερα (12/12) αναμένεται να πραγματοποιηθεί η νέα νεκροψία-νεκροτομή στον 21χρονο φοιτητή, Νίκο Χατζηπαύλου, ο οποίος βρέθηκε νεκρός στην Κάλυμνο.\nΣτο Παρίσι φθάνει νωρίς σήμερα το πρωί ο Έλληνας πρωθυπουργός Αλέξης Τσίπρας, για να συμμετάσχει στη Διεθνή Διάσκεψη Κορυφής για το Κλίμα, που οργανώνεται με την πρωτοβουλία του Γάλλου Προέδρου Εμανουέλ Μακρόν.\nΤέλος στη δωρεάν πλαστική σακούλα από την Πρωτοχρονιά, για περιβαλλοντικούς λόγους. Για κάθε σακούλα θεσπίζεται ένα ανταποδοτικό περιβαλλοντικό τέλος, μια ρύθμιση που ισχύει και στις άλλες ευρωπαϊκές χώρες.\nΠροθεσμία τριών μηνών προκειμένου να εγκαταστήσουν αυτόματα μηχανήματα (POS) για συναλλαγές με κάρτες, παρέχεται σε 58 νέες κατηγορίες επαγγελματιών.\nΤουρκία: Απίστευτες προκλήσεις από τον ηγέτη της αντιπολίτευσης. Κιλιντζάρογλου σε Ερντογάν: «Γιατί δεν ζήτησες από την Ελλάδα τα 18 νησιά που κατέλαβε;». «Με ποιο σκεπτικό, με τι στοιχεία ανοίγεις συζήτηση για Λωζάνη;», διερωτήθηκε ο επικεφαλής της αντιπολίτευσης από το βήμα της τουρκικής εθνοσυνέλευσης.\nΓερμανία: Νέα αλλαγή. «Συνασπισμό συνεργασίας» («KoKo»), αντί για «μεγάλο συνασπισμό» («Groko») θα προτείνει ο Σούλτς στην αυριανή συνάντηση με την Μέρκελ.\nΣαράντα οκτώ άτομα συνελήφθησαν νωρίς σήμερα το πρωί σε επιχείρηση τη ιταλικής αστυνομίας, των καραμπινιέρων και της οικονομικής αστυνομίας Guardia di Finanza, κατά της μαφίας της Καλαβρίας, Ντράγκετα.Οι συλληφθέντες κατηγορούνται, μεταξύ των άλλων, για μαφιόζικη δράση, χρηματικό εκβιασμό, παράνομη μεταφορά κεφαλαίων και παράνομη οπλοφορία.\nΈνας νεκρός και τουλάχιστον 18 τραυματίες (ανακοίνωση του Ερυθρού Σταυρού) είναι ο επίσημος απολογισμός, μέχρι και αυτή την ώρα, από την ισχυρότατη έκρηξη που σημειώθηκε σήμερα το πρωί στην εγκατάσταση φυσικού αερίου του Μπάουμγκαρτεν, στην ανατολική Αυστρία, το βασικό κέντρο διανομής του φυσικού αερίου που προέρχεται από τη Ρωσία και τη Νορβηγία. Η αστυνομία ανακοίνωσε πως η έκρηξη οφείλεται σε τεχνικά αίτια.\n«Καμπανάκι» ΟΗΕ: Ένα βήμα πριν τον λιμό πάνω από 8 εκατομμύρια άνθρωποι στην Υεμένη.Η αμερικανική κυβέρνηση ζήτησε την Παρασκευή από τον αραβικό συνασπισμό να διευκολύνουν την ελεύθερη διέλευση ανθρωπιστικής βοήθειας προς όλα τα λιμάνια της Υεμένης και το αεροδρόμιο της Σανάα.\nΟΗΕ: Έκκληση σε όλες τις χώρες για μετεγκατάσταση 1.300 μεταναστών που έχουν εγκλωβιστεί στη Λιβύη.\nΈνα μέρος των ρωσικών στρατευμάτων που είχαν αναπτυχθεί στη Συρία επέστρεψε σήμερα στη Ρωσία, ξεκινώντας την αποχώρηση ενός «σημαντικού τμήματος» των ρωσικών δυνάμεων από τη χώρα την οποία ανακοίνωσε ο Βλαντίμιρ Πούτιν, ανέφερε το υπουργείο Άμυνας.\nBasketball Champions League: Δύσκολες, αλλά και κρίσιμες μάχες εκτός έδρας απέναντι σε Ζιέλονα Γκόρα και Εστουντιάντες δίνουν Άρης και ΑΕΚ αντίστοιχα απόψε στην πρεμιέρα του δευτέρου γύρου. Ο Άρης δοκιμάζεται στην Πολωνία από τη Ζιέλονα Γκόρα (19:30, Novasports 2) κι έχει ανάγκη τη νίκη για να παραμείνει στη διεκδίκηση της πρόκρισης. Λίγο αργότερα, η ΑΕΚ καλείται να καλύψει το χαμένο έδαφος στη Μαδρίτη απέναντι στην Εστουντιάντες (21:30, Novasports 1).\nΤην ανάγκη να στηρίζεται σε περισσότερους παίκτες τόνισε ο Μανόλο Χιμένεθ μετά τη νίκη της ΑΕΚ επί της Κέρκυρας μιλώντας στο διαδικτυακό κανάλι της ΠΑΕ.Ο Μανόλο Χιμένεθ είναι απόλυτα ικανοποιημένος από την προσπάθεια των παικτών της ΑΕΚ, αλλά φαίνεται πως περιμένει ενισχύσεις, είτε με την επιστροφή κάποιων από τους τραυματίες, είτε με μεταγραφές.\nBasketball Champions League: Την Τετάρτη ο φορμαρισμένος ΠΑΟΚ υποδέχεται τη Λούντβιγκσμπουργκ (19:30) έχοντας μονόδρομο τη νίκη, με ερωτηματικό τη συμμετοχή του Ουσμάν Κρουμπάλι.\nΑίθριος θα είναι ο καιρός την Τρίτη (11/12) στο μεγαλύτερο μέρος της Ελλάδας.


Τσαβούσογλου: "Σεβόμαστε απόλυτα την εδαφική ακεραιότητα όλων των γειτονικών χωρών" - ΕΛΕΥΘΕΡΙΑ Online\nΠαρασκευή, 10 Φεβρουαρίου 2017 22:44\nΤσαβούσογλου: "Σεβόμαστε απόλυτα την εδαφική ακεραιότητα όλων των γειτονικών χωρών"\nΗ Τουρκία σέβεται τις συμφωνίες που υπογράφει, υποστήριξε ο Τούρκος υπουργός Εξωτερικών Μεβλούτ Τσαβούσογλου\nΟ υπουργός Εξωτερικών της Τουρκίας Μεβλούτ Τσαβούσογλου, που πραγματοποιεί επίσημη επίσκεψη στη Μαδρίτη, μετά την ομιλία του στο Ινστιτούτο Real Elcano, απαντώντας σε ερώτηση για το αν η Τουρκία κινείται πέρα από τη Λοζάνη και ακολουθεί πλέον οθωμανική πολιτική, υποστήριξε: «Η Τουρκία πάντοτε ήταν μια χώρα που τηρούσε το λόγο της. Σέβεται τις συμφωνίες που υπογράφει. Βεβαίως, δύναται να ασκείται κριτική. Η Ισπανία δεν κάνει κριτική για συμφωνίες που έχει υπογράψει στο παρελθόν; Παραδείγματος χάριν πριν από 22 χρόνια στη Βοσνία υπεγράφη μια συμφωνία. Ήταν απαραίτητη για να λήξει ο πόλεμος, αλλά ποιος μπορεί σήμερα να πει ότι ″αυτή η συμφωνία ήταν τέλεια″;\n»Η Τουρκία σέβεται απόλυτα την εδαφική ακεραιότητα όλων των γειτονικών χωρών. Ναι, έχουμε κάποια προβλήματα με την Ελλάδα. Άποψή μας δεν είναι για να κλιμακώσουμε την ένταση, αλλά για να τη μειώσουμε. Οι σχέσεις μας με την Ελλάδα είναι πολύ καλές και όλοι οι διπλωματικοί δίαυλοι είναι ανοιχτοί. Αυτό που θέλω να πω είναι ότι η κριτική σε συμφωνίες του παρελθόντος είναι ελευθερία της έκφρασης. Αυτό επ’ ουδενί δεν σημαίνει ότι η Τουρκία έχει βλέψεις στα εδάφη γειτονικών χωρών».


Διώνη Κουρτάκη | Θέ αρτον/The art on\nTag Archives: Διώνη Κουρτάκη\nΚριτική: “Όνειρο καλοκαιρινής νύχτας” του Μ. Μαρμαρινού\nRex. Αγάπη μου.\nΗ αθηναϊκή πολιτεία “γιορτάζει” το μπρεχτικό της “Όνειρο” σε μια παράσταση με συνέπεια στις θέσεις και τη γεωγραφία.\nΣτην Αθήνα, στο ανύπαρκτο δάσος της οδού Πανεπιστημίου μια κοινωνία νέων συνθέτει πυραμίδα πόνου και απογοήτευσης. Ένας αν-ερωτικός φαύλος κύκλος αναζήτησης και απόρριψης καλείται να τετραγωνιστεί, να ωριμάσει συνειδητά. Κάποιος Πουκ περνά την ώρα του, περιμένει υπομονετικά. Η φύση του Πουκ είναι να δρα όσο εμείς κοιμόμαστε. Σαν όνειρο.\nΕπαναλαμβανόμενα “Αγάπη μου!” μάταια να αναζητούν τον παραλήπτη τους σε ένα ερωτικό γαϊτανάκι, όπου στην πλάτη ενός κάποιου, που φεύγει, προβάλλεται η ερωτική πλάνη ενός άλλου που ακολουθεί.\nΗ σκηνοθεσία με επινοητικότητα στους τρόπους και τα μέσα μας προσκαλεί να ταυτιστούμε με τα πάθη των ηρώων. Ταυτόχρονα, επεκτείνοντας στο έπακρο το μοτίβο του εν θεάτρω θέατρο θέτει τις σύγχρονες αναλογίες του έργου με την πόλη των κατοίκων όπου -βάσει κειμένου- εκτυλίσσεται η πλοκή, την Αθήνα μας. Ολόκληρη η παράσταση ακροβατεί στο ρόλο της δίνης που συνδέει την επιφάνεια και το βάθος, το μέσα και το έξω στο επίπεδο του τόπου ως πραγματικού, ψυχολογικού ή θεατρικού.\nΜια πολυσήμαντη φωτεινή επιγραφή “Rex” μας μεταφέρει στην είσοδο επί της οδού Πανεπιστημίου παραπέμποντας ταυτόχρονα στον Όμπερον και τη σύζυγο του Τιτάνια. Ο Όμπερον, μορφή απόμακρη και ως προς τη σκηνική του τοποθέτηση παραμένει στατικός θεατής όσο η Τιτάνια σαν νεκρή ερωμένη -σαν τη χώρα Ελλάδα-απόλυτα παραδομένη θα ξεγυμνωθεί παθητικά μπροστά στην αγοραία και αφελή μορφή του Donald (αντί γαϊδουροκεφαλής).\nΟλόκληρος ο θίασος δίνει έντονο σκηνικό αγώνα αντοχών επί τρεισήμισυ περίπου ώρες σε μια παράσταση αυξημένων απαιτήσεων τεχνικά. Ξεχωρίζουν ιδιαίτερα η Εύη Σαουλίδου με τον ανατρεπτικό Πουκ της, ο Γιάννης Βογιατζής και η Ηλέκτρα Νικολούζου.\nΗ παράσταση αποτελεί τολμηρή, ευφυή και άκρως δομημένη διασκευή του σεξπηρικού έργου με συνέπεια στις προθέσεις και με όχημα την άρτια και εύηχη μετάφραση του Διονύση Καψάλη. Θα συνιστούσα στους θεατές που δεν γνωρίζουν την πλοκή του έργου να διαβάσουν, πριν παρακολουθήσουν την παράσταση, μια σύντομη περίληψη.\nΗ τοποθέτηση του διαλείμματος στο τέλος σχεδόν της παράστασης, αν και δικαιολογείται νοηματικά και εξυπηρετεί επιπλέον τα σχέδια της σκηνοθεσίας, δεν παύει να αποτελεί παράγοντα κόπωσης για το κοινό. Υπάρχουν μερικά σημεία στο -τρίωρο σχεδόν- πρώτο μέρος που υστερούν σε ρυθμό και ενδιαφέρον.\nΣυνοπτικά: Πρόκειται για μία παράσταση με πολλά επίπεδα ερμηνείας, πλήθος συμβολικών και άριστη δομή ενσωματώνοντας παράλληλα τον εγκαινειακό της χαρακτήρα για την επαναλειτουργία της Σκηνής Κοτοπούλη. Η σύγχρονη οπτική του σκηνοθέτη και οι μεταμοντέρνες του καταβολές μεταμορφώνουν το κλασικό έργο σε ένα διαδραστικό θέαμα για εδώ και τώρα. Οι ερμηνείες είναι τεχνικά άρτιες και εύστοχες με κάποιες από αυτές να ξεχωρίζουν επιπλέον. Δεν είναι η πιο λαμπρή σκηνοθετική προσπάθεια του Μ. Μαρμάρινου, αποτελεί ωστόσο μια σύλληψη υψηλού επιπέδου και δοσμένη με πολύ ενδιαφέρουσα και συνεπή προσέγγιση διάνοιας και ύφους.\nΜετάφραση : Διονύσης Καψάλης\nΜουσική σύνθεση και επιμέλεια: Δημήτρης Καμαρωτός\nΣυνεργάτες στα κοστούμια: Δανάη Κουρέτα, Βέρικο Μγκελάτζε\nΒίντεο-Αρχειακές: λήψεις Δάφνη Τόλη\nΔιανομή: Άγγελος Παπαδημητρίου, Γιώργος Μπινιάρης, Νίκος Κουρής, Αργύρης Πανταζάρας, Ευγενία Δημητροπούλου, Γιάννης Βογιατζής, Παναγιώτης Παπαϊωάννου, Ηλέκτρα Νικολούζου, Γιώργος Κριθάρας, Χάρης Τσιτσάκης, Γιώργος Μπινιάρης, Διώνη Κουρτάκη, Ιωάννα Παππά, Ιωάννα Τσιριγκούλη, Περικλής Μουστάκης, Εύη Σαουλίδου, Φοίβος Ριμένας\nTags: στέφανος αθανασιάδης, Άγγελος Παπαδημητρίου, Αργύρης Πανταζάρας, Γιώργος Κριθάρας, Γιώργος Μπινιάρης, Γιάννης Βογιατζής, Διώνη Κουρτάκη, Ευγενία Δημητροπούλου, Εύη Σαουλίδου, Ηλέκτρα Νικολούζου, Ιωάννα Παππά, Ιωάννα Τσιριγκούλη, Νίκος Κουρής, Παναγιώτης Παπαϊωάννου, Περικλής Μουστάκης, Φοίβος Ριμένας, Χάρης Τσιτσάκης, εθνικό θέατρο, θέατρο 2012, κριτική, μαρμαρινός


Οι 10 καλλιέργειες με τις υψηλότερες αποδόσεις - Προϊόντα της Φύσης\nαπό Η τροφή μας το φάρμακό μας · Δημοσιεύτηκε 23 Οκτωβρίου 2013 · Ανανεώθηκε 5 Σεπτεμβρίου 2017\n«Βότανα αθανασίας», καλλιέργειες πλούσιες σε μεταλλικά στοιχεία και πλήθος θεραπευτικών ιδιοτήτων ανασύρονται από το ένδοξο παρελθόν, βρίσκοντας «έδαφος» στην Ελλάδα του 21ου αιώνα. Στα πρότυπα σύγχρονων και οργανωμένων μεθόδων, οι εναλλακτικές καλλιέργειες αποτελούν τις νέες «χρυσές» παραγωγές με εγγυημένες αποδόσεις\nΤου Κοσμά Ζακυνθινού kzakinthinos@pegasus.gr\nΜύρτιλλο ή Μπλούμπερι\nΤο μύρτιλλο ή αλλιώς μπλούμπερι, με την αγγλική του ονομασία βρίσκεται στη λίστα των εναλλακτικών καλλιεργειών που δείχνουν καλή προσαρμοστικότητα στα ελληνικά εδάφη και μπορεί να έχει καλές αποδόσεις. Η μέση απόδοσή του φτάνει τα 1.000 κιλά ανά στρέμμα, ενώ σε ένα στρέμμα μπαίνουν 200 φυτά. Το φυτό φτάνει σε ύψος τα 1,50-1,80 μ., προτιμά περιοχές με μεγάλη ηλιοφάνεια, εδάφη με πολύ χαμηλό pΗ. Ο καρπός του έχει μπλε χρώμα και χρησιμοποιείται μεταξύ των άλλων για την παρασκευή μαρμελάδας, ενώ πωλείται και ως αποξηραμένος. Το δενδρύλλιο δίνει παραγωγή από την πρώτη κιόλας χρονιά, ενώ μετά το τρίτο έτος αρχίζει να δίνει 3-4 κιλά το δένδρο και σε πλήρη παραγωγή φτάνει τα 5 κιλά. Με τιμή 5 ευρώ/κιλό κατά μέσο όρο, το καθαρό εισόδημα ανέρχεται στα 2.500 ευρώ/στρέμμα.\nΔείτε και τις ιδιότητές του: Μύρτιλλα (blueberries) – Θεραπευτικές ιδιότητες.\nΕισόδημα που φθάνει τις 2.000 ευρώ ανά στρέμμα μπορεί να αποφέρει η καλλιέργεια του ιπποφαούς με τη μέθοδο της συμβολαιακής γεωργίας που εξασφαλίζει τη διάθεση της παραγωγής. Σημαντικό πλεονέκτημα της καλλιέργειας του ιπποφαούς που συγκαταλέγεται στην κατηγορία των λεγόμενων υπερτροφών (super foods) είναι ότι -σύμφωνα με τους γνώστες- έχει ελάχιστες απαιτήσεις καλλιεργητικής φροντίδας, προσαρμόζεται ακόμη και στις πιο ακραίες καιρικές συνθήκες ξηρασίας και παγετού, ενώ μπορεί να φυτευτεί και σε άγονα εδάφη. Εχει κατά μέσο όρο απόδοση 6-7 κιλά καρπό ανά δένδρο, κάτι που σημαίνει ότι φυτεύοντας κάποιος 150 θηλυκά δένδρα ανά στρέμμα παίρνει 900-1.000 κιλά κατά μέσο όρο τον χρόνο. Με τιμή παραγωγού 3 ευρώ/κιλό, προκύπτουν ακαθάριστα έσοδα 3.000-3.500 ευρώ τον χρόνο και αφαιρώντας τα έξοδα, απομένουν 2.000 ευρώ καθαρό εισόδημα.\nΔείτε και τα οφέλη του: Ιπποφαές, ένας δυναμίτης υγείας!\nΕναλλακτική πρόταση σε νέους και παλιούς αγρότες προσφέρει η συμβολαιακή καλλιέργεια της ροδιάς, που φτάνει να αποδίδει εισόδημα της τάξης έως και 1.200 ευρώ ανά στρέμμα. Η ροδιά είναι ανθεκτικό φυλλοβόλο δένδρο που σπάνια προσβάλλεται από παράσιτα και μπορεί να φτάσει μέχρι τα 3-4 μ. Οι κόκκινοι χυμώδεις καρποί του ροδιού έχουν λίγες θερμίδες και είναι εξαιρετικά πλούσιοι σε σάκχαρα, βιταμίνες A, B, C, καθώς και σε μέταλλα όπως κάλιο και πολυφαινόλες. Σε αυτά οφείλει το ρόδι την αντιοξειδωτική και αντικαρκινική δράση του. Οι αποδόσεις ανά στρέμμα κυμαίνονται σε 2,5-3 τόνους εμπορεύσιμο ρόδι, ενώ το κόστος εγκατάστασης ανά στρέμμα ανέρχεται σε περίπου 540 ευρώ.\nΔείτε περισσότερα: ΡΟΔΙ – ΡΟΪΟΝ, το θαυματουργό!!!\nΔείτε: Οι φαρμακευτικές ιδιότητες της αρώνια (Aronia melanocarpa)!\nΠρώτης τάξεως ευκαιρία για κάθε άλλο παρά ευκαταφρόνητο εισόδημα συνιστά η καλλιέργεια του αρωματικού φυτού, που τα τελευταία χρόνια εμφανίζει μεγάλα περιθώρια ανάπτυξης για πωλήσεις εντός και εκτός ελληνικών συνόρων. Το δεντρολίβανο υπόσχεται πολύ καλές αποδόσεις και παρά το γεγονός ότι η καλλιέργεια του φυτού στην Ελλάδα είχε ξεκινήσει εδώ και δεκαετίες, εξακολουθεί να θεωρείται ένα νέο σχετικά πεδίο δράσης για τον ελλαδικό χώρο προσφέροντας μια εναλλακτική δυναμική ανάπτυξης στον πρωτογενή τομέα, ενώ δίνει ώθηση και στον δευτερογενή τομέα της μεταποίησης. Αποτελεί ελκυστική καλλιέργεια χάρη στο χαμηλό κόστος εγκατάστασης (350-400 ευρώ ανά στρέμμα), στην εξαιρετική απόδοσή του που είναι 250-350 κιλά αποξηραμένα φύλλα και στο εισόδημα που μπορεί να φτάσει τα 500-700 ευρώ το στρέμμα για συμβατικές καλλιέργειες και τα 1.500-1.800 ευρώ για τις βιολογικές.\nΔείτε και τις ιδιότητές του: Δεντρολίβανο το εξαιρετικό!\nΜπορεί να αξιοποιήσει εγκαταλελειμμένες ορεινές και ημιορεινές εκτάσεις χωρίς ιδιαίτερες απαιτήσεις, προσφέροντας ένα διόλου ευκαταφρόνητο συμπλήρωμα στο οικογενειακό εισόδημα. Πρόκειται για αυτόχθονο, μακρόβιο δέντρο, γνωστό από την αρχαιότητα για τον καρπό του καθώς και για το ιδιαίτερα σκληρό του ξύλο. Με στρεμματική απόδοση 1.000 κιλά ανά στρέμμα, το κράνο μπορεί να αποφέρει περίπου 800-1.300 ευρώ καθαρά έσοδα στον παραγωγό. Επίσης, το ξύλο της κρανιάς χρησιμοποιείται στην κατασκευή διαφόρων μικροκατασκευών και εργαλείων (μπαστούνια, γκλίτσες, βέργες, πίπες κ.λπ.). Από τον φλοιό προέρχεται κόκκινη βαφή με την οποία παλαιότερα βάφονταν δέρματα, ενώ με τους καρπούς έβαφαν αυγά. Επίσης παράγεται ένα παραδοσιακό λικέρ. Το μόνο που ζητεί είναι νερό. Ειδικά όταν το δέντρο είναι νεαρό, χρειάζεται άφθονο νερό και το σωστό είναι να αρδεύεται κάθε 10-15 ημέρες κατά τη θερινή, άνομβρη περίοδο.\nΜάθετε περισσότερα: Κράνα: ένας «άγνωστος» καρπός με σημαντικά οφέλη για την υγεία!\nΚερδίζει έδαφος στους Έλληνες παραγωγούς\nΔείτε: Στέβια η υγιεινή, αντί για ζάχαρη!\nΔείτε: Το Ελληνικό Γκότζι κατακτά τον κόσμο!\nΔείτε ακόμη: Ηλίανθος – Ηλιοτρόπιο: θεραπευτικός, αλλά και μία καλή επένδυση!\nκαι: Υπερτροφές της ευλογημένης Ελληνικής Γαίας!!\nΘερινό ηλιοστάσιο και οι φωτιές του Ηλιοτρόπιου\nΕπόμενο άρθρο Ποια φθινοπωρινά φρούτα αδυνατίζουν\nΠροηγούμενο άρθρο Έχετε το βότανο; Μάθετε που ωφελεί